
Előszó 


A vasút másfél évszázados történetének első száz éves csaknem tö- 
retlen, folyamatos fejlődési periódusa, majd a II. világháborút követő évti- 
zedekben - a szállítási igények változása és a közúti szállítás jelentős 
térnyerése miatt - történt hanyatlása után az elmúlt. évtizedben ismét re- 
neszánszát éli. 

A vasúti és közúti szállítás aránya az elmúlt évtizedekben megfordult 
a közút javára. Ez igaz a személy- és az árufuvarozásra egyaránt. Míg a 
nyugat-európai országok — felismerve a vasút előnyeit a környezetkárosí- 
tás, a terület- és energiafelhasználás és a biztonságosság területén — a 
vasút részarányának növelést tűzték célul, addig Magyarországon a nyu- 
gat-európai kétszeresét elérő jelenlegi részarány megtartása a cél. 

A jelenlegi vasúti szállítási részarány megőrzésének azonban előfel- 
tétele — a piaci körülményekhez igazodva - az eljutási idő csökkentése, a 
szolgáltatási színvonal növelése. 

A szolgáltatás minőségének javításában a vasúti pálya és a járművek 
mellett meghatározó szerepe van a települések és a vasút között kapu- 
ként megjelenő állomásépületeknek, illetve az ügyfelek által igénybevett 
létesítményeknek. Ugyanakkor a vasúti épületekkel és környezetükkel 
szemben megfogalmazott elvárások megvalósításának lehetőségét min- 
denkor a vasúti szállítás iránti igény, a vasúti hálózat fejlesztésének, kor- 
szerűsítésének üteme határozza meg alapvetően. 

A MÁV Rt. vasúthálózatán fekvő csaknem 1400 állomás, megállóhely 
utasforgalmi épületeinek több mint 3090-a még a múlt században épült, 
kb. 2090-a a II. világháborút megelőzően és kevesebb, mint 5096-a ezt 
követően. Az állomásépületek építés ideje szerinti megoszlása egyben 
tükrözi ezek építészeti stílusát, kialakítását, megjelenést. 

A II. világháború előtti időszakra jellemző volt a vasúti épületek típus- 
terv alapján történő építése. Ebben az időszakban csak a nagyobb tele- 
pülések állomásépületei készültek egyedi tervek alapján. Különösen a szá- 
zadforduló környékén épültek szép számmal olyan állomásépületek, ame- 
lyek — ahol még állnak — ma is meghatározó középületei a településnek. 


9 


A II. világháborúban sok jelentős vasúti épület elpusztult. A korszak 
felfogásából következően sok épület a túlzott modernizációs törekvések- 
nek esett áldozatául az 1960 — 1980 közötti időszakban. Csak a 80-as 
évektől kezdődően válik kiemelt fontosságúvá a korábbi korszakok jelleg- 
zetes, történeti értékű épületeinek következetes megóvása, eredeti álla- 
potba történő helyreállítása. 

Napjainkra nyilvánvalóvá vált, hogy állomásépületeink egyre nehezeb- 
ben tudnak a mai igényeknek megfelelni. Az utóbbi másfél évtizedben - 
forrás hiányában - az állomási fejlesztések, korszerűsítések elmaradtak, 
az újonnan jelentkező állomási funkciók elhelyezése pedig sok esetben 
nem tervszerűen történt. A vasúti épületek elvesztették korábbi jellegze- 
tes arculatukat és egyre inkább az elhanyagolt, lepusztult környezet meg- 
testesítőivé váltak. A vasúti teljesítmények nagy arányú csökkenése miatt 
jelentős üzemi területek váltak feleslegessé, kinasználatlanná. 

A vasút jelenlegi szállítási részarányának megtartása egyre inkább sür- 
getőbbé teszi a változást, amelynek ki kell terjednie az állomások rehabi- 
litációjára, korszerűsítésére, közlekedési kapcsolataik javítására is. 

A vasút vonzerejének növeléséhez ugyanis szervesen hozzátartozik 
az állomások szolgáltatási színvonalának emelése, a kultúrált környezet 
biztosítása. 

Fentiek megvalósítására az állomások, azon belül is elsődlegesen az 
utasforgalmi területek felújítására, korszerűsítésére 10 éves rehabilitáci- 
ós programot állítottunk össze. A program a vasúthálózat legforgalma- 
sabb 25 állomásának korszerűsítését tartalmazza. Ezek az állomások rész- 
ben az európai korridorok mentén helyezkednek el, illetve mint regionális 
központok, az InterCity hálózat részei is. 

A rehabilitációs programban szereplő állomásoknál az utasforgalmi te- 
rületek korszerűsítésén kiemelten kezeljük a MÁV Rt. egységes építé- 
szeti arculatának megteremtését, a jelentős építészeti értékek megőrzé- 
sét, illetve az ügyfelek kultúrált kiszolgálását, az állomás közlekedési kap- 
csolatainak javítását. 

Az építészeti értékek védelmének fontosságára utal az a tény, hogy a 
vasútnak jelenleg 12 bejegyzett műemléki épülete van, ezek nagy része 
felvételi épület. Ugyanakkor a több mint 10 évvel ezelőtt megszületett MÁV 
műemlékvédelmi szabályzat alapján a vasút 93 épületét helyeztük véde- 
lem alá és ebből 72 az állomásépület. 

A történeti állomásépületek védelmét a települések is kiemelten keze- 
lik: az elmúlt években több önkormányzat helyezett vasúti épületeket he- 
lyi védettség alá. 

Az állomási korszerűsítéseket a pályarehabilitációs programmal össz- 
hangban tervezzük végrehajtani. A rehabilitálandó nemzetközi és hazai 

törzshálózati vonalak előzőekben említett kiemelt nagyállomásai mellett 
a kisebb állomások, megállóhelyek kiszolgálási színvonalát is igyekszünk 
javítani. 

A mellékvonali állomások vonatkozásában a néhány éve létrehozott 
regionális vasutak kedvező folyamatokat indítottak el. A megalakult regio- 
nális vasutak szorosabb kapcsolatot tudnak kiépíteni az érintett települé- 
sek önkormányzataival, civil szervezeteivel, akik szívesen bekapcsolód- 
nak az állomási környezet, az állomásépület rendben tartásába, szebbé, 
kulturáltabbá tételébe. 

A vasútállomások korszerűsítésénél kiemelten kell foglalkoznunk a köz- 
lekedési kapcsolatok, az utas tájékoztatás javításával, tiszta, áttekinthető 
közlekedési utak biztosításával, a mozgáskorlátozottak igényeinek érvé- 
nyesítésével, kultúrált környezet kialakításával. 

Mindezeket az építészeti értékek védelme mellett és a vasút egysé- 
ges építészeti arculatát biztosító arculatterv alapján szándékozzuk meg- 
valósítani. Az arculatterv részletesen fogja tartalmazni — a forgalmuk alap- 
ján - különböző kategóriákba sorolt állomások elhelyezésének, kapcsola- 
tának, megjelenésének szabályait. 

Ehhez a feladathoz kíván segítséget nyújtani ez a könyv, bemutatva a 

ményeit és a XXI. századi vasút építészetben tervezett célokat. 


KUMMER ISTVÁN 


DR. HORVÁTH FERENC: 


A magyar vasúti hálózat kialakulása 
és fejlődése napjainkig 


A magyar vasút több mint másfélszázados történelme két nagy kor- 
szakra osztható fel. A két korszakot az ország területi változásának idő- 
pontja határolja el egymástól. 

Az első korszak 1846-tól, az első magyar közforgalmú gőzvontatású 
vasút, a Pest-Vác közötti vonal megnyitásától, az első világháborút köve- 
tő békekötésig számítható, amikor Magyarország még, mint az Osztrák- 
Magyar Monarchia tagállama, nagy kiterjedésű ország volt. 

A második korszak az 1920-as trianoni békekötéstől napjainkig tart, 
amelyben Magyarország kis területű, kisebb vasúti hálózattal rendelkező 
állam. 

1. ábra. Az 1836. évi XXV. Tc. által megjelölt fő közlekedési irányok 


Magyarország a múlt század közepén gyorsan követte a fejlett nyu- 
gat-európai országok példáját az ország közlekedésének korszerűsítésé- 
ben, hiszen alig több mint két évtizeddel az 1825. évi Stockton-Darlington 
vasút megnyitása után már közforgalmú, gőzvontatású vasúti pályát épí- 
tett és helyezett üzembe, és ettől kezdve hosszú évtizedeken keresztül 
folyamatosan bővítette, korszerűsítette vasúthálózatát. 


2. ábra. gróf Széchenyi István közlekedéshálózat fejlesztési terve 


A magyar politikusok és közgazdászok, elsősorban pedig a nagy állam- 
férfi, gróf Széchenyi István tanulmányai, beszédei, újságcikkei hatására a 
hazai közvélemény rövid idő alatt elfogadta, hogy az ország szárazföldi fek- 
vését, területi adottságait figyelembe véve a leggazdaságosabban megvaló- 
sítható, és a leghatékonyabb közlekedési eszköz a vasút lehet. 

A közúthálózat kiépítése az ország nagyrészt alföldi, kőben szegény 
területén rendkívül költséges. A vízi szállítás pedig a csatornák hiánya, a 
folyók változó vízállása miatt csak időszakosan lehetséges, amellett a ha- 
józási akadályok elhárítása, a folyók szabályozása, csatornák létesítése 
is költséges és hosszú munka. 

Természetes volt tehát, hogy a két magyarországi lóvasúti építkezés, 
az 1827-ben üzembe helyezett, sikertelen és mindössze 7 km hosszú 

pest-kőbányai lebegő vasút, valamint az 1840-ben megnyitott, már sike- 
resebbnek minősíthető Pozsony-nagyszombati lóvasút szentgyörgyi sza- 
kasza után az Angliában, Németországban, Belgiumban és Franciaor- 
szágban bevált gőzvontatású vasút mellett döntöttek. 


3. ábra. gróf Széchenyi István 
(1791-1860) 


Kézenfekvő volt az is, hogy az első vasút 
vonalat a magyar és az osztrák főváros, Pest 
és Bécs között építik meg. A megvalósítás azon- 
ban nem ment egyszerűen. Vita keletkezett már 
a vonal-vezetés miatt is, hogy a vasút a Duna 
bal vagy a jobb partján haladjon. 

Évekbe telt, amíg az építkezéshez szükséges 
működő tőkét, a vasutat építő Magyar Középpon- 
ti Vasúttársaságnak sikerült összegyűjtenie és a 
részvénytársaságot meg lehetett alapítani. 

Nem voltak meg Magyarországon azok a tör- 
vények, jóváhagyott jogszabályok, rendeletek, 
amelyek alapján vasutat tervezni, engedélyez- 
ni, építeni, üzembe helyezni és üzemben tarta- 
ni lehetett. Kevés volt a vasútépítéshez értő 
szakember, hiányzott a vasúti anyagokat, fel- 
szereléseket, járműveket gyártó ipar. 


Végül nagy nehézségekkel, a vasutakra vonatkozó osztrák szabályok 
átvételével, alkalmazásával, részben külföldi mérnökök irányításával és 
nyugati országokból behozott sínekkel, kitérőkkel, mozdonyokkal elké- 
szült az első magyar vasút és megnyitották 1846-ban a Pest-Vác, 1847- 
ben a Pest-Szolnok, 1848-ban pedig a Pozsony-Marchegg közötti vona- 
lakat. Ezzel elindult hódító útjára Magyarországon is a vasúti közlekedés. 


4. ábra. Az első magyar gőzüzemű vasút pesti pályaudvara (Feszl Frigyes acélmetszete) 

5. ábra. Vác vasútállomás fkórabali képeslap) 

6. ábra. Pozsony válnáekiena (korabeli kégaslapi 


A vasútépítés folytatását, mint ahogy később a magyar vasút üzemét 
is, több ízben a háború zavarta meg. Már az első vonalak megnyitását 
követő évben, 1848-ban - a magyar forradalom kitörése miatt - leállították 
a Pest-Bécs közötti vonal építkezésének folytatását, és az építkezés csak 
a szabadságharc leverése után, 1850-ben indulhatott meg újra. 

Ekkor azonban a munkát már nem a Magyar Középponti Vasúttársa- 
ság irányításával, hanem államvasútként az osztrák kormány költségve- 
tése terhére és felügyelete alatt végezték. 1850 és 1854 között, mint az 
Osztrák Államvasút Délkeleti Államvasút vonalait helyezték üzembe a Vác 
és Pozsony, valamint a Cegléd és Szeged közötti vonalszakaszokat. 

Az osztrák kormány azonban háborús és egyéb kiadásai miatt pénz- 
ügyileg nem tudta tovább folytatni az állami vasútépítkezéseket, az 1855- 
ben üzemben és épülőfélben lévő magyarországi vonalait magán vasút- 
társaságoknak adta át. Ettől kezdve egészen 1882-ig nagyrészt magán 
vasúttársaságok folytatták a hazai vasúthálózat kiépítését, és összesen 
mintegy 6300 km vasúti fővonalat helyeztek üzembe. 


A vasúttársaságok közül a nagyobbak, illetve nevezetesebbek: 


- . a Cs.Kir.szab. Osztrák Államvasút-társaság (1855-1890), 
- a Tiszavidéki (1856-1879), 

- . a Déli (1858-1931), 

- . a Magyar Északi (1866-1868), 

- . a Kassa-Oderbergi (1866-1924), 

- . az Első Erdélyi (1866- 1883), 

- . a Magyar Keleti (1868-1876), 

- . Magyar Északkeleti (1868-1890), 

- . az Alföldi-Fiumei (1868-1884), 

- . a Magyar Nyugati (1869-1888), 

- a Vágvölgyi (1872-1890) és 

- . a Budapest-Pécsi Vasúttársaság (1881-1889). 


A vasúttársaságok - csak a legfontosabbakat említve - olyan vonalak 
építésével gazdagították a magyar vasúthálózatot, mint a 


- . Szeged-Temesvár-Báziás, 

- . Temesvár-Orsova, 

- . Jassenova-Anina 

- .  Bruck(Királyhida)-Győr-Újszőny 

- .  Szolnok-Debrecen-Miskolc-Kassa, 
- . Püspökladány-Nagyvárad, 

- . Szajol-Arad, 

- . Buda-Székesfehérvár-Nagykanizsa, 
- . Zágráb-Károlyváros, 

- . Pest-Salgótartján, 

- . Kassa-Zsolna, 

- . Kassa-Máramarossziget, 

- . Debrecen-Királyháza, 

- . Nagyvárad-Szeged-Eszék, 

- . Székesfehérvár-Szombathely, 
- . Győr-Celldömölk, 

- . Pozsony-Trencsén és a 

- . Buda-Baranyaszentlőrinc 


vonalak és olyan fontos állomásokat létesítettek, mint a fővárosban a Nyu- 
gati és a Déli pályaudvar vagy a nagy vidéki állomások. 

7. ábra. Pályaépítés az 1800-as években 


A magán vasúttársaságok nagyobb részét 1890-ig államosították. 14 
társaság közel 5000 km hosszú vonalát vette át a MÁV. A társaságok 
építkezései és vonalaik üzembetartása rendkívül jelentős volt a hazai vasúti 
közlekedés szempontjából, még akkor is, ha nagyobb részük állandóan 
pénzügyi nehézségekkel küzdött és az államtól évenként jelentős anyagi 
segítséget kapott jövedelme kiegészítésére, kamatgarancia címén. 

A többnyire veszteséges vasúti társaságok támogatása nagy anyagi 
terhet jelentett a magyar államháztartásnak, ezért a kormányzat igyeke- 
zett megváltani és állami kezelésbe venni a veszteséges vasutakat. Az 
osztrák uralkodóházzal 1867-ben kötött kiegyezés után elsőként a Ma- 
gyar Északi Vasút pest-salgótarjáni vonalát államosították, és ez lett az 
akkor megalakult Magyar Királyi Államvasutak (MÁV) első vonala. Ezt kö- 
vetően a MÁV részben államosítással, részben új vonalak építésével év- 
ről évre gyarapította vonalhálózatát. 


Az államosítások nagy részét Baross Gábor miniszter rendkívüli 
következetességgel hajtotta végre, hivatali ideje alatt mintegy 2500 km magán 
vasút átvételével. Az államvasutak megalakulása után 1868 és 1918 között a 
MÁV is kiterjedt építési munkába kezdett. A múlt század második felében 
érvényben lévő, magyar közlekedéspolitikának megfelelően elsősorban olyan 
területen épített vasútvonalat, ahol az alacsony nyereség miatt a magántőke 
az építkezést nem tartotta gazdaságosnak illetve az nemzetgazdasági, 
politikai vagy hadászati érdekből volt fontos. 


Ezért építette meg a MÁV az Adriai tengerhez vezető Zákány-Zágráb 
és Károlyváros-Fiume, északon a Salgótarján-Ruttka, a Hatvan-Miskolc, 
a Balkán felé a Pest-Szabadka-Zimony, Romá- 
nia felé a Brassó-Predeál, a Csikszereda-Gyimes, 
a Dráva-Száva közén a déli határőrvidéki vasutat 
Sziszek és Indija között, valamint az Északkeleti 
Kárpátokon átvezető Nagybocskó-Körösmező, 
Munkács-Beszkid, Nagyberezna-Uzsok vonala- 
kat, a Duna-Tisza közén a Hatvan-Szolnok, a 
Rákos-Újszász, a Dunántúlon a Budapest- 
Kelenföld-Komárom, a Börgönd-Alsóőrs- Tapol- 
ca, Erdélyben pedig a székely vasút vonalát. Még 
az első világháború éveiben (1914-1918) is 68 
km hosszú szakasz került átadásra a Spalatóig 
tervezett magyar-dalmát vasútból. 


8. ábra. Baross Gábor 
(1948-1892) 


A fővonali vasúthálózatot kiegészítették a nagyobb részt magántőké- 
ből, kamatgarancia nélkül épített mellékvonalak, a helyiérdekű társasá- 
gok (HÉV) vasút vonalai. 1877 és 1916 között több mint 180 társaság 
alakult meg. A mellékvonalak építését megkönnyítő két HÉV törvény (1880. 
évi XXXI. és 1888. évi IV.tc.) alapján több mint 13000 km vicinális vasutat 
helyeztek üzembe. 

Ezek 82 9-át a MÁV kezelte és üzemeltette, így ezek jól beilleszked- 
tek az egységes hazai vasúti közlekedési rendszerbe. 

9. ábra. Zsolna pályaudvara (korabeli képeslap) 


A HÉV társaságok között voltak olyan jelentős, 200-300 km vonalháló- 
zattal rendelkezők is, mint az Arad-Csanádi Egyesült Vasút, a Szamos- 
völgyi Vasút, a Bács-Bodrog vármegyei, a Délduna vidéki, a Dunántúli, az 
Erdély - Délvidéki, a Mátra-Körösvölgyi és a Torontáli HÉV. A magyaror- 
szági vasúthálózat kiépítettsége 1918-ban, az első világháború végén az 

10. ábra. Brassó állomás (korabeli képeslap) 

11. ábra. Zsombolya pályaudvara (korabeli képeslap) 


európai átlagot messze meghaladta. Hazánkban ekkor 100 kmf-re 69 
km, 10 ezer lakosra 10,6 km vonalhossz jutott. A vasútvonalak behálózták 
az egész ország területét és jó nemzetközi összeköttetést biztosítottak a 
szomszédos országokkal, az Adriai-, a Fekete- és az Északi tenger kikö- 
tőivel. Ausztriába öt, az Osztrák tartományokba kilenc, Romániába négy, 
Szerbiába egy, Boszniába három vasútvonal vezetett. 


12. ábra. Kolozsvári pályaudvar (korabeli képeslap) 

A magyar állam - a nemzetközi kereskedelem szempontjából - különö- 
sen nagy jelentőséget tulajdonított a tengeri kikötőihez, elsősorban az 
akkor még Magyarország területéhez tartozó Adriai tengeri Fiume, továb- 
bá az Északi tengeri Hamburg és a Fekete tengeri kikötőihöz vezető vas- 
útvonalak magyar szakaszának kiépítésére. 

13. ábra. Fa-szerkezetű híd Erdélyben (1890 körül) 


Nemcsak a vasútvonalak hossza volt jelentős Magyarországon. Az or- 
szág területi adottságai, folyóinak elhelyezkedése, domborzati viszonyai, 
az Alföldet körülvevő hegységek olyan akadályokat jelentettek a vasút- 
építők számára, amelyek legyőzése nagyszerű mérnöki építmények lét- 
rehozására késztették a hazai vasúti mérnököket. 

A Dunán, a Tiszán, a Maroson, a Dráván, a Száván, a Vágon átvezető 
vasúti hidak, a Kárpátokban és a többi hegységekben épített alagutak, 
völgyhidak, a pálya kialakításához elvégzendő, esetenként hatalmas föld 
és szikla munkák, a földműveket védő támfalak, szivárgó rendszerek, a 
folyók mentén végzett partszabályozások - figyelembe véve az akkori kez- 
detleges technikai eszközöket - gondos és pontos tervezési és kivitelezé- 
si munkát követeltek. 

A nagyarányú vasútépítéshez kifejlődött a hazai acélgyártó és sínhen- 
gerlő ipar, a talpfatelítés, a hídszerkezet- és már a XX. század elején a 
vasbetonalj gyártás. Az igényeknek megfelelően hasonlóképen európai 
szintűvé vált a gőzmozdony-, majd a villamos és a dízel vontató-, a vasúti 
személy- és teherkocsi-, valamint a vasúti jelző- és biztosítóberendezés 
gyártás. A magyar vasútnál hosszú ideig a gőzvontatás volt az uralkodó, 
már korán, a századforduló táján elkezdték a villamos és a motoros von- 
tatójárművek gyártását is, valamint a személy- és teherforgalom szétvá- 
lasztását. 

14. ábra. Viadukt, Biatorbágy 

15. ábra. Galánta állomás (korabeli képeslap) 

16. ábra. Szolnoki fűtőház (korabe 


Az 1890-es években a budapesti Ganz gyár hazai és külföldi bánya- 
vasutak részére készített kismozdonyokat. Ugyancsak a Ganz gyár és 
személy szerint Kandó Kálmán részvételével indult meg az olasz vasút 
villamosítása. Itthon, Magyarországon pedig már a század elején több 
mellékvonalat villamosítottak. 

A magyar vasút fejlődését megszakította az 
első világháború kitörése, majd az azt követő 
1920. évi trianoni békekötés, amelynek következ- 
tében az ország elvesztette területének 2/3 ré- 
szét, vasútvonalainak 63 90-át és járművei na- 
gyobb hányadát. Több mint 15000 km vasút ke- 
rült a szomszéd államok fennhatósága alá és 
mindössze 8000 km maradt magyar területen. 

A háborús veszteségek, a világgazdasági 
válság következtében tönkrement és elhaszná- 
lódott magyar vasút talpra állítása érdekében 
hatalmas küzdelmet vívott a vasút vezetősége. 
A nehéz gazdasági viszonyok ellenére is a két 

17 ábra. Kandó Kálmán —— Világháború között 133 km normál és 280 km 

(1869-1931) keskeny-nyomtávolságú új vonal épült, mintegy 

3000 km hosszban végeztek felépítmény kor- 

szerűsítést nagyobb tömegű (48, 42 és 34 kg-os) sínekkel, vasbetonal- 

jakkal. Állomásokat, rendező pályaudvarokat bővítettek, a budapest- 

hegyeshalmi vonal villamosításával megkezdődött a fővonalakon a kor- 

szerűbb vontatási mód bevezetése, a mellékvonalakon pedig elterjedt a 
motoros vontatás. I 

Ezzel egyidőben több hazai fővonalon, sőt nemzetközi forgalomban is 
közlekedtek olyan világhírnévre szert tett magyar gyártású járművek, mint 
az Árpád sínautóbuszok és később a Hargita motorvonatok. 

1938 és 1941 között a felvidéki, kárpátaljai, erdélyi, délvidéki területek 
visszacsatolása folytán 4726 km vasútvonal került vissza a Magyar Ál- 
lamvasutakhoz. 

A kárpátaljai és a székelyföldi vasúti összeköttetés érdekében új vo- 
nalak épültek Taracköz-Aknaszlatina (16 km), Déda-Szeretfalva (48 km) 
és Szászlekence-Kolozsnagyida (16 km) között. 

Az államvasutak hossza növekedett azáltal is, hogy 1925 és 1936 kö- 
zött államosították a Duna-Száva-Adria (volt Déli) Vasút 561 km és 55 
HÉV társaság 3572 km vonalát. 1944-ben a MÁV által kezelt vasútvona- 
lak hossza 12743 km, az összes hazai vasút pedig 14011 km volt. 

18. ábra. Budapest-hegyeshalomi villamosvonal (akvarell) 


A második világháború légitámadásai, szárazföldi harcai csaknem telje- 
sen tönkretették a hazai vasúthálózatot és a vasúti berendezések nágy részét. 
Megrongálódott a kétvágányú vonalak 72, az egyvágányú vonalak 25, az 
állomási vágányok 47, a kitérők 26, a nagy hidak 83, az épültek 60 90-a. 

A háborús vasúti károk nagy részét az országban három év alatt helyre- 
állították. 1948 után megkezdődött a hálózat bővítése, korszerűsítése. 1945 
és 1949 között a GySEV kivételével valamennyi vasutat államosítottak. 

19. ábra. Felépítmény korszerű 


20. ábra. A lebombázott szolnoki pályaudvar (korabeli képeslap) 

A bányászat, az ipar és a mezőgazdaság szempontjából fontos terüle- 
teken, mintegy 200 km normál, 70 km keskeny és 37 km széles nyomtá- 
volságú vasút vonal épült, közülük a Tiszaug-Lakitelek (22 km), a Mező- 
falva-Rétszilas (19 km) és a Galgamácsa-Vácrátót (15 km) volt a leg- 
hosszabb. Több rövidebb vonal épült a borsodi, a középdunántúli iparvi- 
déken és a dunaújvárosi vasműnél. A második vágányok hossza pedig 
200 kilométerrel növekedett. 

Jelentős mértékű építkezés folyt Záhony térségében, az átrakási 
körzetben: Eperjeskén, Fényeslitkén, Komorón, Tuzsérban, Tornyospálcán 
új pályaudvarok, összekötő vágányok épültek. Bővítették, korszerűsítették 
a fővárosi pályaudvarokat (Keleti, Nyugati, Déli, Kelenföld, Kispest, Fe- 
rencváros), a vidéki nagy állomásokat (Miskolc, Szolnok, Debrecen, Szé- 
kesfehérvár, Nagykanizsa). 

1945 és 1998 között közel 12000 km felépítmény korszerűsítést vé- 
geztek el 48, 54 és 60 kg-os sínekkel, korszerű kitérőkkel és kapcsoló- 
szerekkel, előfeszített betonaljakkal, hézagnélküli vágányrendszerrel. A 
pálya-felügyeleti munkát ma már korszerű vágány-mérőgép és ultrahangos 
sínvizsgáló gép végzi. 

Az építési és pálya-fenntartási 
munkáltatásban is elterjedtek az 
ágyazatrostáló, a vágány- és kitérő 
szabályozó, az alj- és kitérő cserélő, 
az ágyazatrendező és tömörítő gépek, 
a korszerű szállító-rakodó járművek, 
valamint a hegesztő gépek és beren- 
dezések. 

Ebben az időszakban a gyarapo- 
dás mellett fogyás is jellemzi a magyar 
vasutat. Az 1960-as, 1970-es években 
a közlekedési koncepció végrehajtása 
érdekében több mint 700 km normál 
és közel 1200 km keskeny, összesen 
1900 km kisforgalmú vonalon szűnt 
meg a vasúti közlekedés, és bontot- 
ták fel a vágányokat, az állomásoknak pedig mintegy 30 90-án számolták 
fel a rakodást. 

A közlekedési viszonyok átalakulása és a gazdasági helyzet változá- 
sa következtében - 1985 óta - az árú- és személyforgalom folyamatosan 
csökken a hazai vasútvonalakon. Emiatt a MÁV újabb vonalakon végez- 
tetett hatásvizsgálatot a forgalom alakulásáról. A mellékvonali forgalom 

21. ábra. Pályakorszerűsítés 
(sínhegesztés) 


élénkítése érdekében pedig 20 helyen regionális vasúti központot hoztak 
létre, hogy a helyileg érdekelt önkormányzatok, üzemek nagyobb részt 
vállaljanak a vasút fenntartásában. 

Ugyanakkor a közlekedési tárca programot dolgozott ki a Páneurópai 
Konferenciákon meghatározott közlekedési folyosók (IV., V. és X. számú) 
Magyarországot érintő vasútvonalainak korszerűsítésére. Ennek megva- 
lósítása során befejeződött a Budapest-Hegyeshalom vonal átépítése, 
megkezdődött a Budapest-Záhony, a Budapest-Murakeresztúr, a Buda- 
pest-Szob és a Cegléd-Kiskunfélegyháza-Kiskunhalas-Kelebia vonalak fel- 
újítása. 

A nemzetközi vasúti kapcsolatok javítását célozza az 1998-ban meg- 
kezdett, a közvetlen magyar-szlovén vasúti összeköttetést megteremtő 
Zalalövő-Bajánsenye-Hódos vasútvonal építése is. A távlati vasútfejlesz- 
tési terv pedig tartalmazza a Budapest-Hegyeshalom vasútvonal Buda- 
pestet elkerülő kapcsolatát a Duna-Tiszaközi vonalakkal, a Szár-Baracska- 
Ercsi-Csepel-sziget-Kiskunlacháza-Dabas-Cegléd vonal építésével. 

A magyar vasút történetének fejezetei között voltak sikeres és kevés- 
bé eredményes évtizedek. Az utóbbi a MÁV legnehezebb korszakai közé 
tartozik. Bízunk benne, hogy a kialakuló új európai közlekedési rendben a 
magyar vasút is az őt megillető helyet tudja elfoglalni, pályáját, járműveit 
és berendezéseit ennek megfelelően lesz képes fejleszteni. 

DR. KUBINSZKY MIHÁLY 


A magyar vasutak építészete, kezdeti 
építkezések, tipizálási törekvések 
és egyedi tervezésű épületek 


Amikor 1846-ban a Magyar Középponti Vasút megnyitotta első vona- 
lát Pest és Vác között még nem készült el Pesten az indóháznak nevezett 
alkotás, melyet a bécsi Paul Eduard Sprenger mérnök tervezett. Ez az 
épület a korabeli európai mérnöki létesítmények sorában az egyik leg- 
következetesebben alakított vasúti épület. Az öt vágányt befogadó csar- 
nok méretei a forgalomhoz mértek, az öt vágány a város felöli homlokzaton 
öt íves kapunyílással rajzolódik ki, a csarnokot egyszerű Polonceau-kötős 
nyeregtető fedi. S a csarnok tömbjéhez kétoldalt földszintes, vagyis a tömb- 
nél alacsonyabb épületrészek csatlakoznak, mégpedig a fejállomás funk- 
cionális lényegét helyesen felismerő megosztásban az egyik oldalon az 
induló, míg a másik oldalon az érkező utasok részére. Ez a két oldal- 
építmény a feladatnak megfelelően különböző méretű, anélkül, hogy az 
aszimmetria az épület látványában zavart okozna. Az épületet később 
megtoldották, majd az 1870-es évek elején, amikor a Nagykörút és a mai 
Nyugati pályaudvar épült, elbontották. 

Sprenger nyilván részt vett a váci és a szolnoki vonal többi épületének 
megalkotásában is. Ki kell emelni a mai napig kisebb-nagyobb átalakítá- 
sokkal fennálló Vác épületét, a ma már műemlékként helyreállított akkori 
Szolnok végállomást, és a markáns közép-állomásokat, melyek többsé- 
gükben kontyolt tetős megoldással épültek (Párkány) illetve melyeknél 
kontyolt tetős középső emeletes tömbhöz földszintes oldalszárnyak csat- 
lakoztak (Monor, Vecsés, Abony). 

Az ország második vasútvonalán Sopron és Bécsújhely között (1847) 
szintén osztrák mérnök tervezte az épületeket, a vasútépítésről nevezetes 
Mathias Schönerer. Az ő érdeme, hogy igyekezett következetesen szab- 
ványtervek alapján építeni a vasút mentén: emeletes felvételi épületeit há- 
rom-, öt- és hét ablaktengelyes nagyságrendekbe lépcsőzte (ennek ma- 
radványai még ma is mutatkoznak a minap felhagyott Sopron déli pályaud- 
varon és a ma Ausztriához tartozó Nagymarton, Savanyúkút és 
Lajtaszentmiklós állomásépületeken). Szabványos tervek alapján építette 
a vonal-őrházakat is, melyekből ma még kettő áll Sopron és Ágfalva között. 


25 


A 1848-49-es magyar szabadságharc leverését követő első évtized- 
ben, az 1850-es években előbb még az osztrák állam vasútépítéseihez 
fűződnek a Cegléd-Szeged vonal épületei, melyeket a Magyar Közép- 
ponti Vasút építőgyakorlatának szellemében folytattak. Ezen kívül a Moh- 
ács-Pécsi Vasút emelt figyelemre méltóan funkcionális épületeket a me- 
cseki szénnek a dunai kikötőbe szállítására épült vonalán, ahol az áru- 
szállításnak megfelelően az épületek elsősorban az üzemi feladatokra és 
kevésbé az utasforgalom kiszolgálására épültek. Ezért találkozunk itt a 
forgalom és a személyzet lakása közé iktatott víztároló maradványával is 
(Ata). 

Amikor a pénzügyi nehézségekbe került osztrák állam a tulajdonában 
levő vonalakat évszázados koncesszióval adta ki magánvasutaknak, s 
amikor ezzel egyidejűleg ismét engedélyezte újabb magánvasutak építé- 
sét, akkor az 1850-es évek végén és a következő évtized elején három 
nagy magán vasúttársaság vetette meg a magyar vasúthálózat alapjait. 
Ezek emeltek olyan vasúti épületeket, amelyek egyrészt az európai vas- 
útépítészet addigi tapasztalatainak minden eredményét megtestesítették, 
másrészt pedig maradandó hatást gyakoroltak a további vasúti építészet- 
re. Különösen jelentős a MÁV építészeire gyakorolt hatás. Ez a három 
vasúttársaság a francia tőkeérdekeltségű, a Pereire bankárok részvény- 
többségével működő Credit Mobilier tulajdonában levő Osztrák Államvasút 
Társaság; a Rothschild bank-konzorciumhoz tartozó Déli Vasút és a ha- 
Zai földbirtokosok és bécsi bankházak által finanszírozott Tiszavidéki Vasút. 

Az Államvasút-Társaság (ÁVT) neve azt kívánta kifejezni, hogy az oszt- 
rák Államvasutak vonalait vették át. Tüstént meg is építették a Lajta menti 


1. ábra. Győri pályaudvar (korabeli levelezőlap) 

Bruck-tól Győrön át Komáromig vezető Duna-jobbparti vasútvonalat, ahol 
az egyes államosokon különböző felfogásban építették a felvételi épüle- 
teket (Moson, Lébény). Mindössze az utolsó szakaszon építettek azonos 
tervek szerint (Győrszentiván, Nagyszentjános és Ács). 

Ki kell emelni, hogy Győr állomáson a jelentős háromszintes állomás- 
épület-tömbbel a vasútépítés e kezdeti korának egyik legvárosiasabb ál- 
lomásépületét alkották. Szabványosított tervek szerint épültek a vonalon 
az őrházak, ugyancsak emeletes kivitelben, három-ablaktengelyes nagy- 
ságrendben. Az egykori üzemi épületek között sajnos eltorzított formában 
áll mai napig Győr belvárosában a műemléki gondosságot igénylő, jobb 
sorsra érdemes régi szép raktárépület. 

Az ÁVT építészeti jelentősége megnőtt, amikor a francia építési ta- 
pasztalatokkal rendelkező Jules Maniel került a társaság építési-igazga- 
tói székébe. Úgymond az ő nevéhez fűződik a céltudatos szabványterve- 
zés megvalósítása Magyarországon, amikor a Szeged-Temesvár-Báziás 
vasútvonalon elsőrendű helység-elrendezéssel és kompozíciós megjele- 
néssel tervezte a legszebb épületeket (1856-1858). 

Ezek közül ma a jugoszláv vasút használatában még áll a Nagykikinda 
állomásépület. A vonal ékessége volt a századfordulón bővítés miatt el- 
bontott Temesvár állomás hatalmas épülete, melyhez a tetősík ötletes egy- 
bevonásával két vágányt lefedő és egy szélső vágány utasainak is védel- 
met nyújtó nagy vasszerkezetű csarnok tartozott. A pesti csarnok után — a 
nagyszombati lóvasút fából ácsolt csarnoképületei mellett - ez volt ha- 
zánk második nagy vasúti csarnoképülete. Sajnos nem maradt fent és 
száz évvel elbontása után már az emlékezetből is kiesett. 

2. ábra. Debreceni pályaudvar az 1880-as években (korabeli képeslap) 


Maniel igazgatása idején az ÁVT épületeit mérsékelt építészeti dekor 
kísérte, amely az ívsoros párkányok és néhány íves ikerablak tanúsága 
szerint a Közép-Európában még használatos un. romantikus stílussal a 
középkori építészet mentalitását idézte. 

A Tiszavidéki Vasút (TVV) vonalai Szolnokról kiindulva Aradig és Nagy- 
váradig, illetve Debrecen-Tokaj-Miskolcon át Kassáig hálózták be az Al- 
föld keleti részét. Nem volt még egy vasúttársaság, amely a TVV-hez ha- 
sonló markáns kompozíciójú és élénk dekorációjú épületeket emelt vol- 
na. Földszintes és emeletes felvételi épületei, üzemi épületei és önálló, 
markáns favázas csarnokai mind a romantikus stílus jegyében születtek. 

A felvételi épületek sorában Aradon, Váradon, Debrecenben, Miskol- 
con és Kassán jelentősen tagolt igazi városi épületeket alkottak. Az 1857- 
1860 rövid négy éve alatt megvalósított építkezések sok új kompozíciós 
vonást vezettek be, így különösen nagy hatást gyakorolt a további építke- 
zésekre az un. hármas tömegtagozódás, ahol a középső hangsúlyos jegy- 
váltó-csarnokot földszintes épületszárnyak kötötték a kompozíció szélén 
álló emeletes épület-pavilonokhoz. Jelentős volt az ugyancsak városi nagy- 
ságú épület, melyből máig fennmaradt a püspökladányi, a vasút e fontos 
elágazóállomásán, de elveszett átalakítás miatt a szolnoki és a második 
világháború bombázásai során a nyíregyházi. 

A közép-állomások részére további háromféle szabványtervet alkal- 
mazott a TVV, ezekből ma szépen rekonstruálva találjuk a Forró-Encs és 
Karcag állomások épületeit. Alaprajz-képzés tekintetében a TVV épületeit 

3. ábra. Püspökladány vasútállomás (korabeli képeslap) 

4. ábra. Forró-Encs állomás 


jellemzi a központosan elhelyezkedő jegyváltó-terem, melyhez egyik ol- 
dalon forgalmi-távírda és állomásfőnöki iroda-egység, a másik oldalon vá- 
róhelyiségek kapcsolódtak. 

Immár kialakult az az építési eljárás, hogy az épületek emeletén - ha 
ilyen épült - a vasutasok lakásai, elsősorban az állomásfőnök többszobás 
lakása helyezkedett el. 

A TVV romantikus stílusú épületeihez hasonló megjelenéssel, ugyan- 
csak nagyságrendekbe lépcsőzött típusok alapján épített a Maros völ- 
gyében és a Zsil-völgyi szénbányákhoz vezető fontos ipar-vasút rnentén 
az Első Erdélyi Vasút. Ma a román vasút néhány épületet műemlékként 
ápol és őriz. Elsősorban a szép Gyulafehérvárt (1868) kell megemlíteni. 

A Déli Vasút (DV), melynek vonalai Budáról a Balaton mentén vezet- 
tek az osztrák törzshálózat csatlakozó pontjához Pragersko-ba és ezen 
kívül a Dunántúlt hálózták be; merően más építészeti felfogásban épített. 
Nevezetesen a földszintes elrendezéseket részesítette előnyben, még ak- 
kor is, ha ezzel több területet kellett igénybe venni, másrészt épületeit 
vakolatlan téglafelületekkel és mindennemű dekor nélkül alakította. Tet- 
szetős kompozíciójukkal így is megnyerő külsejűek voltak. 

Igen jelentős az alaprajzképzésnek az elve, mely szerint az utcáról 
belépő utas szemben találta magát a jegypénztár és a málhafelvétel fül- 
kéivel, de utját innen nem vehette közvetlen a vágányok felé, mint a leg- 
több eddig ismertetett épületnél, hanem egy az utcai frontra tájolt folyo- 
són fel kellett keresnie a váltott jegy kocsiosztályának megfelelő váróter- 
met (az I. és II. osztályú várótermeket csak a nagyobb városi épületeknél 
választották szét) és innen a portás hívó szavára léphetett a peronra. 

5. ábra. Nagykanizsai pályaudvar (korabeli képeslap) 


Ugyancsak erről a folyosóról nyílt - amennyiben ilyen épült - a vasúti 
vendéglő is. 

Az utas-várótermeknek ez a folyosóra felfűzött elrendezése, amellyel 
az utast a váróba terelték" azzal a következménnyel is járt, hogy a váró- 
terem jelentőségében felértékelődött, annak berendezését színvonalasan 
kellett megoldani. Ennek következményei a fa-falburkolatok és a tetsze- 
tős bútorok. . 

A Déli Vasút is emelt fa-csarnokokat (Nagykanizsa, Sziszek, stb.), ame- 
lyekből ugyancsak egy sem maradt fenn. Ugyancsak puritán eszközökkel 
épült Buda végállomás, ahol a csarnokon átvezető vágányok elválasztot- 
ták egymástól a Vár felé nyíló indulási és a Svábhegyre tekintő érkezési 
oldalt. Ez az összekötő peron nélküli alaprajz 1860-ban már nem volt kor- 
szerű elrendezésnek nevezhető. 


mm. A ánatgáge el patrTAÁT émdnseső 


6. ábra. VÍzvár állomás (korabeli képeslap) 


30 


7. ábra. Barcs vasútállomás (korabeli képeslap) 


A Déli Vasút középállomásait jellemezte az a más vasutaknál szokat- 
lan elrendezés is, hogy az áruraktár az állomási vágányzat túloldalán he- 
lyezkedett el. Ezzel az utasok és a rakodó-fogatok állomásra vezető utjait 
szétválasztották, ami magasabb építési költségeket, nehezebb bővíthe- 
tőséget, de tisztább funkciót és valóságos "pálya-udvar" látványt eredmé- 
nyezett. 

A Déli Vasút épületei közül ugyan több fennmaradt, de a nyers-tégla- 
felület alig bírta el 130 év zord időjárását, így az eredeti megfogalmazás- 
ban csak a VÍZvár és Barcs állomásokon álló épületeket találhatjuk. Ezzel 
szemben változott homlokzat-képzéssel több épület is áll (Lövő, Bük, 
Acságd, stb). 


8. ábra. Székesfehérvár állomás (korabeli képeslap) 

9. ábra. Székesfehérvár vasútállomás (korabeli képeslap) 


Az eredeti DV épületek sorából kiemelkedik Nagykanizsa és Székes- 
fehérvár épülete, ahol ugyancsak a már a TVV-nél említett hármas tö- 
megtagozódás érvényesül. Nagykanizsa jelentős átalakításokkal fennma- 
radt, míg Fehérvár elpusztult. 

A Déli Vasút - szemben a múlt század végén államosított ÁVT és TVV 
vasútvonalaival - csak 1930-ban került a MÁV kezelésébe. Ezért építő- 
tevékenysége jelentős volt a századvég nagy konjunktúrájának idején is, 
amikor az érintett városokhoz méltó jelentős épületeket emeltek Szom- 
bathely (1901) és Sopron (1902) állomásokon, az akkori főépítész Pose/ 
Gusztáv tervei szerint. Ez idő tájt új szabványépületeket is alkottak, ame- 
lyekből ugyancsak jó néhány áll (Sávoly, Felsőrajk). 

A kiegyezést követően alakul meg 1868-ban a Magyar kir. Államvasút 
(MÁV), hogy az elkövetkezendő évtizedekben részben új vonalak építé- 
sével az addigi hálózatot kiegészítve, részben pedig a már meglevő ma- 
gánvasutak államosításával létrehozza Európa egyik legnagyobb és ki- 
válóan igazgatott állami vasutját. Ennek az igazgatásnak a következmé- 
nye nemcsak a vonalakon, a járműveken, de az épületeken is megmutat- 
kozott és mutatkozik sok helyütt még ma is. 

Elsőnek a csődbe került Északi Vasút épülőfélben levő vonalát vette 
át, amelynek építészeti ékessége a ma másodrendű szerepre ítélt és mű- 
emléki tekintetben fel nem karolt Budapest Józsefvárosi pályaudvar szép, 
összetett épülete. Egykor Losonci állomásként szerepelt. A Hatvan- 
Salgótarján-Ruttka vonal épületei még mind ehhez a kezdethez kötőd- 

10. ábra. Szombathelyi pályaudvar (korabeli képeslap) 


nek, középállomások közül a szépen helyreállított Pásztó és szlovák vas- 
utak mentén kis átalakításokkal megtartott Turócszentmárton említésre 
méltóak. 

Már 1870-ben, alig néhány évvel a megalakulás után, a MÁV öt nagy- 
ságrendbe lépcsőzött típustervek alapján építkezett. Épületei külsejük- 
ben egyszerű nyeregtetővel fedett emeletes kompozíciókként mutatkoz- 
tak, a hosszúra elnyújtott tömbök általában sok lakásnak adtak helyet, 
ami szociális szempontból is jelentős lépésnek tekinthető. A MÁV a to- 

11. ábra. Tata felvételi épület (felújítva: 1996) 


vábbiakban sűrűn alakítgatta-fejlesztette típusépületeinek sorát, legtöbb- 
ször egy-egy új vasútvonal építéséhez külön kidolgozott, kisebb-nagyobb 
eltéréseket mutató változatokkal. 

így az 1881-es tervsorozatot alkalmazták a Szabadka-Újvidék-Zimony 
vonal építésénél, 1884-ben az Újbudáról (ma Budapest Kelenföld) Komá- 
romig vezető vonalon három lépcsős tervsorozattal építették a felvételi 
épületeket, s ugyanakkor e tervek szerint bővítették a vonal épületállomá- 
nyát Komárom és Bruck-Királyhida között. 

Ennek első osztályú épületalakzata áll műemlékként szépen helyreál- 
lítva Tata állomáson, míg a másod és harmadosztályú épületeket még 
több állomáson is megtalálhatjuk (Győrszentiván, Öttevény). 

Bizonyára a MÁV puritán építési modora, de a kor nagy vasútépítő 
munkáinak kényszerítő takarékossági intézkedései is okozhatták, hogy 
az 1870-es években jelentős vasúttársaságok által épített, fontos állomá- 
sok legtöbbje is puritán célszerűség jegyében áll és legtöbbjük a MÁV 
által is alkalmazott hosszú, emeletes, nyeregtetővel fedett épülettömbö- 
ket alkalmazta. Erre mutat a Magyar Keleti Vasút (Nagyvárad-Brassó törzs- 
vonallal), a Magyar Északkeleti Vasút (az Alföld keleti peremétől Kárpát- 
aljára vezető vonalaival), a Magyar Nyugati Vasút (Székesfehérvártól és 
Győrtől Szombathelyen át Grazba vezető vonalával), a Pécsi Vasút, a 
Felvidéket feltáró Kassa-Oderbergi Vasút és megannyi más vasúttársa- 
ság tevékenysége. Fennmaradt épületállományukból Sárvár (1871) jel- 
legzetesen őrzi az akkor uralkodott szellemet. 

12. ábra. Nagyvárad pályaudvar (korabeli képeslap) 

13. ábra. Budapest - Nyugati pályaudvar (korabeli képeslap) 


Külön kell szólnunk a Pest, Buda és Óbuda egyesítésével 1873-ban 
létrejött új főváros Budapest két nagy fejpályaudvaráról. 

Az ÁVT 1874-1877 között a ma Budapest Nyugati pályaudvarnak ne- 
vezett épülettel egész vonalhálózatának egyik legjellegzetesebb és az 
európai nagyvárosi pályaudvarok között is élhelyzetben levő új épületet 
alkotott, nagyjából a régi Pest állomás helyén. De Serres Ágoston építési 
igazgató előterveit a párizsi Eiffel-iroda dolgozta fel a kiviteli terv szintjére. 

Az épület historizáló stílusban komponált francia eleganciájú indulási 
és érkezési oldalak közé foglalja a nagy üvegezett homlokzatú csarnokot, 
mely az új főváros nagy körútjához alkalmazkodik. Ettől a körúttól távo- 
labb építi fel egy évtizeddel később (1884) a MÁV is központi indóházát, a 
mai Keleti pályaudvart, ugyancsak mintegy 40 méter fesztávolságú vas- 
szerkezetű csarnokkal, a Rákóczi út tengelyébe került nagy diadalív-mo- 
tívumú homlokfallal és a szegélyező épületekkel, melyek új-reneszánsz 
stílusúak. Budapest immár a fővároshoz méltó két nagy fejpályaudvarral 
kapcsolódik az európai vasúti forgalomhoz. 

Az 1881. évtől egészen az első világháborúig nagy számban és tekin- 
télyes vonalhosszal épített helyiérdekű vasutak legtöbbje szabványterve- 
ket alkalmazott felvételi épületei és üzemi épületei számára egyaránt. 

A MÁV kezelésébe került helyiérdekű vasutak száma ugyancsak je- 
lentős volt, az engedélyezési eljárás során őket már kötelezték a főható- 
ság által előirt szabványtervek alkalmazására. Ennek következtében a 

14. ábra. Budapest - Keleti pályaudvar (korabeli képeslap) 


négy nagyságrendbe lépcsőzött és a növekvő ház értelmében (a kisebb 
kategóriából ráépítéssel és toldással a magasabb kategóriává változtat- 
ható) alakzatokkal ez a műfaj lepte el megannyi vidéket behálózó mellék- 
vonalaink mentén az egész akkori országot a Kánpátoktól Szlavóniáig, 
Nyugat-Dunántúltól Erdélyig. 

Mindenki számára egyhamar ismertté vált a jellegzetes típustervek át- 
fogó szerepe. Az első osztályú épület két oldalszárnyas, emeletes alak- 
zat volt, ismét egyszer a földszinten a forgalom irodáival ás a várókkal, az 
emeleten lakásokkal. 


A második osztályba sorolt változatnak csak egy oldalszárnya volt; a 
harmadosztályú három ablaktengelyes típus egyszerű emeletes (vágányokra 
merőleges gerincű) nyeregtetős alakzat volt, míg a negyedosztályú épület 
ennek az alaprajzi befoglaló méretében fogant földszintes alakzat volt, iro- 
dával, őrszobával és várószobával. Ez a kis negyedosztályú épület alig 
különbözött a fővonalak mentén nagy számban található őrháztól. 


Ebből a típusterv sorozatból felújítva láthatók ma az Aszód-Balassa- 
gyarmat vonal összes épületei és Dél-Dunántúlon Nagyharsány. A típus- 
terv-sorozat csak 1912-ben változott (a középső rész négy-ablaktenge- 
lyes kivitelű lett). Voltak a vágánnyal párhuzamos gerincű nyeregtetős, 
földszintes helyiérdekű vasúti épülettípusok is. Néhány önálló kezelés- 
ben működő helyiérdekű vasút különleges építészeti érzékkel alakította 
épületeit, ezek sorában is első helyen az Arad-Csanádi Vasutat kell emlí- 
teni. Szép épületeinek egész sora maradt fenn (Battonya stb.) 

15. ábra. Nagyharsány állomás 


1890-ben a MÁV megépítette Fiume kikötőjének közelében a város 
hellenizáló stílusú vasúti felvételi épületét. Ezzel kezdetét vette az a nagy 
program, amit a MÁV két évtized alatt bonyolított le, s amelynek során az 
összes nagyobb város és jelentősebb vasúti gócpont megfelelő; városi 
középület rangján álló pályaudvar; felvételi épülethez jutott. 


a ozksásagggey 


16. ábra. Battonya (korabeli képeslap) 


17. ábra. Győr pályaudvar (korabeli képeslap) 


A MÁV magasépítméryi osztálya élén ekkor Perner Gyula állt, főépí- 
tésze Pfaff Ferenc volt. Az egymást követő alkotások sorából kiemelkedik 
az 1892-ben épített Zágráb új felvételi épület, amely egyúttal a MÁV leg- 
nagyobb vidéki állomás-épülete volt. Ezt követte 1894-ben Füzesabony. 

Bővítéssel városiasabbá tették Győr és Nyíregyháza állomásait. Győ- 
rött az első aluljáróval megközelíthető szigetperon-rendszer épült, acél- 
vázas tetőkkel. 


pej 


18. ábra. Debrecen pályaudvar, 1906-ban (korabeli képeslap) 

19. ábra. Miskolci Tiszai pályaudvar (korabeli képeslap) 


Átépítéssel bővült Pozsony, Szeged, Debrecen, Kassa, Kolozsvár és 
Miskolc épülete. 1898-ban új épületet emeltek Pécs állomásra, majd 
Temesvárott és Aradon. 

1899-ben Kaposvár, Versec és Szatmárnémeti állomásokon azonos 
tervek szerint építették a Kaposvárott ma is álló épületet. 1901-ben nyers- 
téglahomlokzattal épült fel az új épület Cegléden. Az 1900-as évek első 
évtizedében már a Lechner Ödön féle magyaros épületstílus hatására 
építették az új állomásépületeket Csap, Piski, Bátaszék, Szolnok és Kör- 
mend állomásokon. Reneszánsz historizálást tükröznek Nagyszeben, 
Brassó és Kisújszállás új épületei. Takarékosabb, de mégis városias meg- 
oldást mutatnak Károlyváros és Nagykároly állomásépületei. Pfaff Ferenc 
építész-csoportja e mellett a fejlődő technikai igényeket kiszolgáló meg- 
annyi üzemi épületet is tervezett. Pfaff Ferenc és munkatársai egybeko- 
vácsolódott alkotó-csoportja legendás hírnevűvé vált. Pfaff emléktábláját 
az egyik legszebb alkotás, a Miskolc-Gömöri pályaudvar homlokzatán he- 
lyezték el kegyelettel. 

A magánvasutak közül Késmárkon a Kassa-Oderbergi Vasút emelt a 
város rangjához méltó állomásépületet a századfordulón. 

Az 1920-as trianoni békeszerződésben megapadt ország vasútháló- 
zata mentén a nagy gazdasági nehézségek ellenére is egyhamar három 
jelentős új épületet emeltek még historizáló stílusban: Békéscsabán a MÁV 
(Goszieth Béla MÁV építész, 1928); míg Zalaegerszeg (Wannenmacher 

20. ábra. Kaposvári pályaudvar (korabeli képeslap) 


Fábián építész, 1926) és Szentes állomásokon (1928) a helyiérdekű vas- 
utak anyagi erejéből. 

Igen jelentősek 1930-ban az ekkor már Duna-Száva-Adria Vasút né- 
ven (DSA) működő egykori Déli Vasút építkezései, a nagytehetségű Ney 
Ákos építész tervei szerint. Felújította és hazánkban első ízben vasbeton 
szerkezetű, un. "pillangó-tetőkkel" fedett szigetperonokkal bővítette Szé- 
kesfehérvárt (1927), neobarokk stílusban újította meg a Balaton part fo- 
kozódó idegenforgalmi jelentőségéhez igazított régi állomások egész so- 
rát (Balatonszemes, 1927 stb.). A magyar vidéki építészethez igazított 
jellegben alkotta Kiscséripusztát, az itáliai villa kompozícióját tükrözi 
Alsóbélatelep (1927). 

A két világháború között a MÁV kiemelkedő szintű alkotása Kiskunfél- 
egyháza új felvételi épülete (Heimann Nándor MÁV építész, 1933), e kor- 
ban jelentős néhány pályaudvar rekonstrukciója (Kecskemét, Szekszárd, 
1940). A Déda-Szeretfalva vasútvonal új épületeit Fodor Jenő MÁV épí- 
tész tervei szerint építették fel (1942). A második világháborút követő újjá- 
építés elsőrendű feladata a romos épületek rekonstrukciója illetve pótlá- 
sa volt. 1949-ig ez a két világháború között végül is általánosan elfogadott 
puritán formajegyekkel és szigorú célszerűséggel (funkcionalizmus) léte- 
sülő alkotások folytatását jelentette. Így az Úttörővasút példaadó épülete- 
inél (Fodor Jenő építész 1948), Nyíregyháza (Gillyén Jenő és Zahradniczky 

22. ábra. Békéscsabai pályaudvar (korabeli levelezőlap) 

István 1949-1951), valamint több kisebb épület esetében (Galgamácsa- 
"típus", Kóny, Balatonszabadi-sóstó, stb.). 

Ezt követően néhány évig a kommunista párt előírása alapján archai- 
záló un. "szocialista-realista" stílusban kellett tervezni. E stílusban fogant 
épületek sorából kiválik Székesfehérvár, Győr, Dunaújváros és Hatvan, s 
ebben a szellemben kezdődött el Debrecen építése is. 

Az 1960 és 1990 közötti három évtized a hazai vasutak egyik legter- 
mékenyebb építészeti korszaka. Benne ismét nagyjelentőségű a MÁV ke- 
retében megszervezett szakosított tervezőiroda, a MÁVTI, ahol számta- 
lan tehetséges építésszel igen nagy feladatot vállalva a MÁV sikeresen 
rekonstruálta sok elavult, régi pályaudvar-épületét. Ezek sorából kiemel- 
kedő jelentőségű a Schneller Vilmos építette Szolnok (1975) és a Kővári 
György által újjáépített Budapest Déli pályaudvar (1960-1970) és az ugyan- 
csak az ő tervei nyomán átépített Budapest külvárosi Kőbánya-Kispest 
állomás (1980). Ebben a három évtizedben egész vonalak valamennyi 
állomását korszerűsítették, így a Debrecen-Nyíregyháza-Záhony vona- 
lon, a Balaton térségében és sok helyütt még. Korszerű új határátkelő 
állomások épültek (Rajka, Hidasnémeti, Murakeresztúr). Stefler Imre al- 
(Fonyód, Siklós). 

A vasúti épületek maradandó értékének felismerése nyitott lehetősé- 
get arra, hogy az európai vasutak sorában szinte elsőként a MÁV házi 
szabályzat segítségével igyekezett műemlékként megvédeni jelentős vá- 


42 


rosi épületek és egész vonalak épületállományát. A nagyszabású kezde- 
tet Budapest Nyugati pályaudvar rekonstrukciója jelentette (1976-tal), me- 
Ilyet sok más jeles épület szakszerű megújítása követ. 

sikerült nemcsak szakszerű épületekkel szolgálnia az utazóközönséget 
és a vasúti üzemet, de ugyanakkor jellegzetes alkotásokkal egy orszá- 
gunkra érvényes arculatot is tudott kialakítani. 

KISS ZSUZSANNA 


Képző- és iparművészeti alkotások 
a vasúton 


Már a kezdetektől arra törekedett minden vasúttársaság, hogy létesít- 
ményei ne csak az újdonság, a technika, hanem az esztétikum oldaláról 
is lenyűgözze az utasokat. Egyre kényelmesebbé tették a vasúti kocsikat 
és az utasforgalmi épületeket, mindenütt megjelentek a képző- és ipar- 
művészeti alkotások. 

Ezeknek a beépítését, elhelyezését nemcsak a vasút vezetői, hanem 
- tekintettel a vasút forgalmából adódó nagy számú "műélvezőre", vala- 
mint arra, hogy a vasút minden időben a "gyártók" reménybeli nagy meg- 
rendelője volt - a művészek is örömmel szorgalmazták. 

Nagyon jelentős volt a névtelen művészek" alkotásainak száma is, 
akiket nem ismerünk, hiszen ők egyszerű, de szakmájukban kimagasló 
tehetségű, magas szintű munkakultúrával, igényesen dolgozó mesterek 
voltak. Nem műalkotásnak szánták ezeket, hanem olyan színvonalon dol- 
goztak, hogy akkori "gyártmányaikat" az idő, és különösen a huszadik 
század második felének tömeggyártási igénytelensége tette kimagasló, 
pótolhatatlan értékké. 

Külön, mint kézműves alkotásokat nagyon sokáig nem is tartották szá- 
mon ezeket. Különösen az ötvenes, hatvanas években rengeteg elpusz- 
tult belőlük, amikor a tévesen értelmezett modernizáció áldozatává vál- 
tak. A még meglévő, pótolhatatlan értékű alkotásokat ma már szerencsé- 
re mindenütt óvják és megbecsülik. 

A művészeteknek a vasúton több szerepe is van. Az első, amikor a 
vasút megrendelésére készülő alkotásokkal a vasút összképét, arculati 
megjelenését hivatottak javítani, vonzóbbá tenni. Nem elhanyagolható a 
kapcsolatrendszerben, amikor egyes művészek alkotásaiban a vasút iránti 
tisztelet, maga a vasút, vagy a vasutasok munkája, a sebesség, a techni- 
ka jelenik meg. Nagyon fontos, hogy amikor a vasút, mint mecénás jele- 
nik meg, függetlenül az alkotások témájától támogatja magát a művészeti 
alkotó munkát, az egyetemes kultúrát. Ez a mecenatúra természetesen 
nem öncélú, hiszen ha áttételesen is, de mindenképpen kihat a vasút 
megítélésére, "szellemi arculatára". 

A műveket szét kell választani iparművészeti, illetve képzőművészeti 
alkotásokra, azonban sokszor nehéz megvonni a határvonalat. Különö- 
sen jellemző ez a nonfiguratív alkotásoknál, ezek ugyan századunk má- 
sodik felére jellemzőek, de mért ne sorolhatnánk ide azokat a múlt száza- 
di remekeket, melyeket nem művészek, hanem "csak" mesterek alkottak. 
Nem azért lettek olyan szépek és maradandóak, mert "műalkotásnak" szán- 
ták őket, hanem mert ők ilyen igényesen, szeretettel, a mű" és a szakmá- 
juk iránti tisztelettel dolgoztak, sejtették, érezték a munkájuk során létre- 
hozott szépség jelentőségét. 

A könnyebb áttekinthetőség érdekében, szakmánkért, illetve műfa- 
jonként csoportosítva mutatom be a magyar vasutaknál lévő alkotásokat. 

A hajdani pallérok nem egyszerűen mesterek, hanem művészek vol- 
tak, hiszen egy kémény egyedi kialakításával, vagy a falazat díszes ki- 
képzésével olyan maradandót alkottak, amit ma már szerencsére minde- 
nütt védenek, és megpróbálnak megőrizni. Gyönyörű példái láthatóak en- 
nek Budapest szívében, a Nyugati pályaudvar homlokzatán. 

Az épületek díszítésének egyik legrégibb anyaga és mestersége a kő 
és stukkó a képzőművészet és a kézművesség határán van. Sokszor szob- 


1. ábra. Budapest - Nyugati pályaudvar (részlet) 

. Miskolc - Tiszai pályaudvar (részlet) 


3. ábra. 4. ábra. 
Budapest - Nyugati pályaudvar (részlet) Budapest - Keleti pályaudvar (részlet) 

rászművészek készítették az épülete- 
ket díszítő faragványokat, de ugyan- 
így kőfaragó mesterek is alkottak szob- 
rászati értékű kő, vagy stukkó díszítő 
elemeket. 

Az elsősorban tartószerkezetként 
beépített acé/ és öntöttvas szerkeze- 
teket a múlt században - amellett, hogy 
ezek már "ipari" termékek voltak - kü- 
lönösen a jelentősebb, nagy forgalmú, 
reprezentatív épületekhez alakították 
ki nagyon igényesen. Érdemes a na- 
gyobb pályaudvarokon felfelé is néz- 
ni, csodálatos-elemeket, részleteket fe- 
dezhetünk fel ezekből a fejünk felett. 

Öntöttvasat tartószerkezetként leg- 
gyakrabban a perontetőknél építettek 
be, egyébként elsősorban díszítő sze- 
4 repet kapott az épületekben. 

5. ábra. Alsóőrs állomás (részlet) Az anyag tulajdonságainak köszön- 

hetően nagyon finom megmunkálást 
tett lehetővé, ezért a kovácsoltvas mindig is nagy szerepet kapott az épü- 
letek, közterek díszítésében. Szerencsére ezekből nagyon sok megma- 
radt, hála az anyag időtállóságának, és a hajdani mesterek szakmai gon- 
dosságának. 


A lemezdomborítás szintén kedvelt volt mindig, hiszen a könnyen for- 
málható anyagok lehetővé tették viszonylag olcsó, a homlokzatot szépen 
díszítő elemek beépítését. A magyar vasúthálózaton meglévő talán leg- 
szebb darabjait a Budapest - Keleti pályaudvar főhomlokzatán láthatjuk, 
szépen restaurálva. Ezek nemcsak díszítő részletek, hanem a hatalmas 
üvegfalba szépen belekomponált egyes elemei a vasút, a vasúti technika 
jelképeit is formázzák. 

A múlt században a fa az egyik fő építőanyag volt. A vasúti épületek- 
nél is rengeteg fát építettek be szerkezeti és díszítő elemként is. Főleg a 
kisebb vasúttársaságok igyekeztek kimondottan a díszítőművészet alkal- 
mazásával megkülönböztetni, felismerhetővé tenni saját épületeiket. Erre 
a munkára legtöbbször Erdélyből szerződtettek ácsokat, akik fantaszti- 
kus tehetségű fafaragó művészek is voltak. 

Máig megmaradt néhány kiemelkedő szépségű faragott oromdíszítés, 
pl. Battonya, Kiszombor, Körmend felvételi és üzemi épületein. Sajnos 

8. ábra. Budapest - Nyugati pályaudvar (részlet) 

9. ábra. Kiszombor állomás 


ma már csak archív fotókon láthatjuk 
az elsősorban a nagyon drága moz- 
donyok és vasúti kocsik, de emellett 
az utasok védelmére is épített, fara- 
gásokkal gazdagon díszített vágány- 
csarnokokat. 

Más, hagyományosan fából ké- 
szülő szerkezeteknél is, - például a 
nyílászáróknál - gyakori volt a fara- 
gás kimondottan díszítő céllal. A Bu- 
dapest - Keleti pályaudvar vágány- 
csarnokában minden ajtót és ablakot 
egy-egy figura díszít. 

Sajnos ma már nagyon kevés iga- 
zán művészi padlóburkolattal találkoz- 
hatunk, ezek nagy része ugyanis vagy 
a háború alatt, vagy az ötvenes, hat- 
vanas években elkövetett "moderni- 


zálás" során megsemmisült. A Buda- 


pest Nyugati pályaudvar rekonstrukciójánál azonban sikerült helyreállíta- 
ni néhány nagyon szép terazzo felületet. 

A festett üveg az átsütő nap segítségével a belső tereket díszíti első- 
sorban. Ez az építészeti elem egy-egy csarnokot - hasonlóan a középkori 
katedrálisokhoz - izzó színeivel lenyűgöző térré tud varázsolni. 

10. ábra. Miskolc - Tiszai pályaudvar (korabeli képeslap) 


va 


11. ábra. Budapest - Ke 12. ábra. Budapest - Nyugati pályaudvar 
(részlet) (részlet) 


A teret, térhatást jelentősen befolyásoló, sokszor meghatározóan for- 
máló elem a világítás. Régebben a világítótest alap funkciója mellett ki- 
emelt díszítő elemként is szerepelt. 

Az órák igen nagy jelentőséggel bírnak a vasúton, hiszen nemcsak az 
utasok tájékoztatására szolgálnak, hanem jelképként is, szimbolizálva a 
vasút pontosságát. 

Ennek megfelelően már a kezdetekkor tipizálták az órákat, ami a leg- 
több vasúttársaságnál ma is így van. 

13. ábra. Székesfehérvár pályaudvar 14. ábra. Budapest - Nyugati pályaudvar 
(részlet) pénztárcsarnok (részlet) 


De a jelentős, nagy állomások mindig egyedi, művészi kialakítású órá- 
kat kaptak. 

A művészi kerámiadíszítések leggyakrabban a homlokzaton jelennek 
meg, aminek talán most kezdődik az építészetben a reneszánsza. Nem- 
ritkán egy-egy kerámiagyár ajándékozta meg a vasutat nagyvonalú tá- 

15. ábra. 16. ábra. 
Budapest - Keleti pályaudvar (1997 előtt) Baja állomás (részlet) 


mogatóként - természetesen reklám célokból - néhány négyzetméternyi 
felület díszítésére elegendő, egyedi gyártású termékével. 

A kerámia gyakran megjelenik használati tárgyként vagy önálló alko- 
tásként is és különösen szépen díszíti a zöld területeket. 

sokan nem tekintik művészetnek, pedig a reklám a vizuális kultúra 
manapság szinte legagresszívebb műfaja. Mivel nem tudunk előle mene- 

17. ábra. 18. ábra. 
Hódmezővásárhely-Népkert (részlet) Budapest - Keleti pályaudvar (1997 előtt) 

19. ábra. Budapest MÁV Rt. 20. ábra. Kalocsa állomás (részlet) 
Vezérigazgatóság központi irodaháza 
(részlet) 


külni, el kell érni, hogy lehetőleg csak igényes, szép darabjaival találkoz- 
zunk a vasút területén. I 

Ennek egyik legszebb példája volt a Budapest - Keleti pályaudvar füg- 
gönyfaláról a cég megszűnése miatt sajnos már eltávolított ORION rek- 
lám. 

Elsősorban a reprezentatív terekben, helyiségekben találhatunk igen 
kifinomult ízlésű díszítő falfestéseket. 

Különösen a népművészetükről híres vidékeken gyakran díszítették 
az épületeket - ugyanúgy, mint az egyéb helyi középületeket - népi motí- 
vumokkal. Ezekből a gazdagon pingált épületekből mára csak Kalocsa 
felvételi épülete maradt meg. Az épület felújításakor az utastereket, az 
érseki várót, de még a homlokzatot is nagy szeretettel pingálták újra a 
helyi népművészek. És ez már átvezet a hagyományosan értelmezett kép- 
zőművészetek világába. 


21. ábra. Székesfehérvár utascsarnok (falikép) 

Főleg a nagy pályaudvarok építésekor az építtető vasúttársaság is- 
mert művészeket kért fel a nagy forgalmú utasterek hatalmas falfelüle- 
teinek díszítésére. Freskók, seccok, festmények tucatjai készültek, nem- 
csak az építéskor, hanem később is, egy-egy évforduló, történelmi ese- 
mény alkalmából. 

A Lotz Károly és Than Mór által készített freskókról, melyek a Buda- 
pest Keleti pályaudvar indulási csarnokában vannak, ma már képtelen- 
ség elfogadható, vagy akár felismerhető fotót készíteni, annyira elfeke- 
tedtek a festékbe kevert kátrány származékoktól. Remélhetőleg a pálya- 
udvar rekonstrukciójának második ütemében ezeknek a restaurálására is 
sor kerülhet. 


Ugyanígy elég rossz állapotban vannak a székesfehérvári nagy fest- 
mények. Ezeknek az értékét sokan kétségbe vonják, de az épület hangu- 
latához, stílusához nagyon jól illeszkednek. Feltétlenül meg kell őrizni eze- 
ket is, hiszen történelmünknek a szocialista realizmus korszak is része, 
identitásunk folyamatosságához mindenképpen hozzátartozik, bármennyic- 
re vitathatók is értékei. 

Egészen más kategóriába tartoznak a kis terekben (főleg reprezentatív 
irodákban) elhelyezett festmények, grafikák. 

Gyakran ihlette meg a festőket egy-egy, a városképet meghatározó, 
vagy különösen szép épület. Nagyon kedvelt motívum például a valóban 
elegáns Budapest Nyugati pályaudvar a festők, grafikusok és nem utolsó 
sorban a megrendelők körében. 

A tájba illeszkedő vasút vagy a tájat meghatározó vasútvonal is több 
festmény témája. 

sálet S 


23. ábra. Budapest - Nyugati pályaudvar (alkotó: Sugár B., olaj) 


24. ábra. Mozdony fűtő (alkotó: Foglein S., olaj) 

26.. ábra. Gőzmozdony 
(alkotó: Müller Rita, selyemfestés) 


25. ábra. [ 
Vasút a hídról (alkotó: Dely T., olaj) 


A legszebbek mégis talán azok a festmények, amelyek az embert, a 
vasutast ábrázolják, nehéz, küzdelmes munkája közben. 

És úgy tűnik, hogy bár a vasutat annyira jellemző gőzmozdony szinte 
teljesen eltűnt, mégis van ma is valami olyan varázsa, ami a fiatalokat is 
megfogja. 


27. ábra. A Plasser cég karikatúrája 

Bár a művészettörténet nem foglalkozik vele, mégis a művészetek kö- 
zé szeretném sorolni a karikatúrákat. Talán az egyik, leginkább emberkö- 
zeli művészetnek tartom, hiszen mindig az ember, az emberi munka, az 
emberi kapcsolatok vannak a középpontjában, és mindenki számára ért- 
hetően, kicsit eltúlozva tart elénk görbe tükröt. 

A szobrászatnak több műfajával is találkozhatunk a vasúton. Gyakran 
díszítik a jelentős épületek homlokzatát a vasút történetének kiemelkedő 
alakjai, a vasút névtelen hősei és szimbolikus alakok, csoportok. 


28-29. ábra. Budapest - Keleti pályaudvar (részletek) 


A portrék legtöbbször valamilyen évforduló, nevezetes ünnep alkal- 
mából készültek. 

Az emléket állító köztéri szobrok rendszerint állomási előteret díszíte- 
nek, emléket állítva azoknak, akik nemcsak a vasút, hanem a haza nagy- 
jai is voltak. 

A mementók valamilyen történelmi eseménynek állítanak emléket, 
melyben az ország népességének nem is olyan kis hányadát kitevő vas- 
utasok is részt vettek. Ilyenek a vasúti épületeken jelentős számban talál- 
ható I. világháborús emléktáblák vagy a vasút valamely nevezetes évfor- 
dulójára emlékeztető mementók. 

30. ábra. 31. ábra. 
Széchenyi István (fehér márvány) Baross Gábor (síremlék-másolat) 


A könyv tematikájához ugyan nem kapcsolódik szorosan, azonban a 
fejezet hiányos lenne, ha két művészeti ágról nem esne szó legalább na- 
gyon röviden, és ez a zene és az irodalom. 

Egy egészen más, nem vizuális, így könyvben nem illusztrálható mű- 
vészet, a zene is nagyon szoros kapcsolatban volt mindig a vasúttal. 

A vasúttal, vasutassal kapcsolatos motívum kezdetben népdalokban 
és népies, műdalokban jelent meg, mint például "Az én babám vasutas..." 
"Megy a gőzös, megy a gőzös Kanizsára...", de a komolyzene komponis- 
táit is megihlette ez az új technikai csoda. 

Johann Strauss Vasutas polkája gyakran elhangzik magyar hangver- 
senytermekben. Az egyik legnagyobb vasúti témájú zenei alkotás 
Honegger "Pacifik" című műve - amit vasúti élményei hatására komponált 
-, és amely a MÁV Szimfonikus Zenekar repertoárján is szerepel. 

A MÁV Szimfonikusok mellett több - nemzetközileg is nagy sikereket 
elért - szimfonikus zenekart tart fenn, illetve szponzorál a MÁV Rt., példá- 
ul Debrecenben, Miskolcon, Szombathelyen. 

A vasút művészetet támogató gesztusai között nem elhanyagolható, 
hogy évekig indított az Állami Operaház és a Filharmóniai Társaság - ter- 
mészetesen a MÁV Szimfonikusok közreműködésével - vasutas bérlete- 
ket, a menetrendhez igazított kezdési időpontokkal. A mai könnyűzene 
hazai képviselői közül is sokan kapcsolatban állnak a vasúttal, leginkább 

32. ábra. Budapest, Baross tér (korabeli képeslap) 


a Lokomotiv Gt. Zenekar, amit nevük is jelez. Több számuk szövegének 
is témája a vasút, és adtak már koncertet a budapesti Nyugati pályaudvar 
vágánycsarnokában is. 

A kezdetektől foglalkoztatta az irodalom képviselőit a vasút, hiszen 
ennek kiépülése tette lehetővé azokat a gazdasági, társadalmi változáso- 
kat, melyek mindig is az irodalom középpontjában álltak. 

Petőfi Sándor (1823-1849) írta az első verset a magyar vasútról, és 
azóta alig akad olyan költőnk, írónk, akinek ne fordulna elő valamelyik 
művében valamilyen vasúttal kapcsolatos téma. 

A kevésbé ismertek, de talán a legszebbek közül való Szabó Lőrinc és 
Reményik Sándor verse: 


Szabó Lőrinc: A kisvonat 


Már régen vágyom lefesteni Őt, 

Ki látta a régi kisvonatot? 

A vasút s az erdő közt robogott 

a réz-betűs, réz-számos, fekete 
kocka, a mozdony; még a kereke 
se látszott ki vas-szoknyája alól; 
Tömzsi kéménye, mély hangja volt 
s vígan kocogó, négy-öt kocsija. 


59 


A fülkéből csakúgy lobogtak a 

kék függönyök, s a vagon oldalán 
deszkalépcsőn billegett föl s alá 

a kalauz. Festői régiség, 

otromba voltál, kisvonat, de még 
munkabíró és nekem újszerű; 
megsirattalak, mikor gyönyörű 
villamost kaptunk, s a lap írta, hogy 
a város a Balkánra eladott... 

Húsz év múlva meg viszontláttalak: 
Grúzsban szolgáltál, Ragúza alatt! 


Reményik Sándor: Gyorsvonati mozdony - 

Már régen vágyom lefesteni Őt, 

Bár azt sem tudom, mit szeretek benne, 
Vas-kengyelfutó alakja előtt 

Mért állok, mintha jóbarátom lenne. 
Mit bámulok rajta: a zord erőt, 

Vagy azt, hogy bár az ember teremtette, 
Valahogy emberfelettire nőtt,- 

A kurta kéményt, a hosszú kazánt, 
Kúp-mellét, megy a végtelenbe szánt, 
Mérföldnyelő roppant kerekeit, 

Mik az útjába álló akadályt 
Összemorzsolással fenyegetik, - 
Roham-formáját, mely hosszú éjeken 
Távoli, ködös virradatba néz? 
sSzalonkocsit vontató vad vitéz. 
Vonszolja magával az életet, 

Pedig oly mindegy neki az egész. 

A Kőrös-völgy vad sziklája alatt 
Hányszor vitt engem is e vad lovag. 
Szakadt róla a fekete verejték, 

Zordon hangját a zordon sziklatornyok 
Ezerszeres erővel visszaverték. 

Fújt dühében és nem nézett oda, 

Hol a haragos szirti szellemek 

Zúgták: imhol az ember zsoldosa. 


- 


VÖRÖS TIBOR 


A magyar vasúti építészet 
jelenlegi törekvései 


A vasút Magyarországon XIX. század közepén jelent meg. A vasúti 
közlekedés kiépítése a század második felében teljesedett ki, a század- 
fordulóra pedig Magyarország Európa egyik legnagyobb vasúti hálózatá- 
val rendelkező országa lett. 


MAGYAR SZENT KORONA 
ORSZÁGAINAK 


VASÚTI HÁLÓZATA 4 4 i 


BIRTOKÁLLABAT 


1. ábra. Magyarország vasúti hálózata, 1904. 


A vasútépítésnek kezdettől fogva szerves része volt a különböző célú 
épületek építése is. Először az indóházak, mozdonyjavító csarnokok és 
őrházak jelentek meg, majd a vasút térhódításával az épületek sokszínű 
állománya jött létre. 

A vasútépítési és üzemeltetési célból alakult társaságok építették az 
első vasúthálózatokat és ezek épületeit. Az építészek hamar felismerték, 

2. ábra. Tiszavidéki Vasút debreceni pályaudvara, 1867. (korabeli rézkarc) 


hogy a vasúti forgalom nagyságából eredő üzemi és kereskedelmi igé- 
nyeket típusépületek építésével célszerű kielégíteni. Ennek eredménye- 
ként jöttek létre a különböző vasúttársaságok tipizált épületei, az osztá- 
lyokba sorolt indóházak, fűtőházak, őrházak, víztornyok és az egyéb célú 
épületek. 

Az I. világháborút lezáró, trianoni békeszerződést követő határmódo- 
sítás következtében a magyar vasúti infrastruktúra jelentős része az új 
határokon kívülre került. Magyarország nem csak a legszebbek közé tar- 
tozó vasúti épületeit (Zágráb, Arad, Nagyvárad, Temesvár, stb.), de egyéb 
építészeti értékeinek nagy részét is elvesztette. 


3. ábra. A mai Románia területre került Temesvár pályaudvara (korabeli képeslap) 

A II. világháború további veszteségeket okozott: értékes, köztük a ma- 
gyar építőművészet szempontjából is jelentős vasúti épületek estek a há- 
borús rombolások áldozatul (Szolnok, Debrecen, Nyíregyháza, stb). 

A II. világháborút követő időszakban Magyarországon nem kezelték 
megfelelő gondossággal a nemzeti kulturális örökséget, a megmaradt ér- 
tékeket, sőt tudatosan alakítottak át kiemelkedő építészeti alkotásokat. 


. ALT A 


4. ábra. A lebombázott debreceni pályaudvar (korabeli rézkarc) 


KE) sz ze 


5. ábra. Nyíregyháza lerombolt pályaudvara (korabeli képeslap) 

Ez a tevékenység nagy kárt okozott a megmaradt, kevés magyar műem- 
lék épületben és a vasúti épületeket sem kímélte. Több értékes, egyedi 
és típusterv alapján épült felvételi épület esett áldozatául a szakszerűtlen, 
a magyar vasút építészeti hagyományait nem tisztelő, az építészeti érté- 
keket megőrzését elvető szemlélet által vezérelt átépítéseknek. 

Ennek szomorú példája a Debrecen-Nyíregyháza-Záhony vonalon vég- 
zett vonali felvételiépület-felújítás, amely több szép, a Tiszavidéki Vasút 
Társaság által kifejlesztett típusépületet lefejezve" hozta létre a korszak 
és vasútvonal jellegtelen lapos tetős, klinkertégla burkolatú épületeit. 


6. ábra. TVV típusépület egykor (korabeli képeslap) és ma 


Az általánossá vált igénytelenség, a szakszerűtlen épületkezelés kö- 
vetkeztében az épületállomány műszaki állapota az 1970-es évek idő- 
szakára annyira kritikussá vált, hogy a halaszthatatlan feladatok ellátásá- 
ra a MÁV profiltiszta magasépítményi szakmai szervezetet hozott létre, 
ami lehetővé tette az elhanyagolt épületek jelentős részének felújítását 
illetve megteremtette az épületek szakszerű kezelésének szervezeti ke- 
reteit. 

Az új szervezetbe került nagyszámú építőipari szakember, építész te- 
vékenysége következtében, a 70-es és 80-as években lezajlott épü- 
letfelújítások során előtérbe került a meglévő építészeti értékek megőrzé- 
sére irányuló törekvés. Az építészeti hagyományokat őrző szemlélet tér- 
hódítása mellett azonban ebben az időszakban is értékes épületek estek 
a teljes átépítés áldozatául (pl.: Tokaj). 

A kialakult szakmai szervezetek azonban egyre több terv- és levéltári 
kutatást végeztek az épületfelújítások előkészítése során, melyek ered- 
ményeként mind gyakrabban született döntés a régi épületek eredeti hom- 
lokzati architektúrájának helyreállítására (Miskolc- Tiszai pályaudvar, Forró- 
Encs, Törökszentmiklós, Karcag, Kisújszállás, Püspökladány, Biharkeresz- 

At E át 


7. ábra. Tokaj az átépítés előtt 


8. ábra. Tokaj állomás ma 


tes, Sáp, Kalocsa, stb.), miközben az épületbelsők teljes mértékben kor- 
szerűsítésre kerültek. 

Az ekkor Gombár György főépítész által vezetett MÁV vezérigazgató- 
sági magasépítményi osztály az építészeti értékek megőrzésének előse- 
gítése érdekében Magyarországon egyedülálló vállalkozásba kezdett, ki- 
dolgozta saját, vállalati műemlékvédelmi szabályzatát. 

A MÁV építészei úttörő módon kutatták fel és vették nyilvántartásba a 
legértékesebb vasúti épületeket, a kisebbektől a legnagyobbakig az or- 

10. ábra. Törökszentmiklós ma (1999) 


szágban, megelőzve ezzel a Magyarországon később alakult városvédő 
egyesületek tevékenységét. 

A munka eredményeként a MÁV ma 93 épületet tart nyilván, vállalati 
műemlékként az országosan is védett műemléképületein kívül. 

15. ábra. Budapest - Keleti pályaudvar étterem (részlet) 

A Budapest - Nyugati pályaudvar épületének homlokzati díszei méltán 
reprezentálják az építőipari szakmák díszítőművészetét. Az 1945 után épí- 
tett épületeket is díszítették művészeti alkotásokkal. Debrecen állomás 
fali képei és a váróterem térplasztikája, Székesfehérvár felvételi épület 
utascsarnokának falfestményei és ólomüvegablakai tovább gazdagítot- 
ták a MÁV építészetét. 

A MÁV jelentős épületei a műemlékekben szegény Magyarországon 
- a sok pusztítás és szakszerűtlen átépítés ellenére is — méltán repre- 
zentálják azt a fejlődést, amely az országot és a vasúti közlekedést a 
XIX. században és a századfordulón jellemezte. A magyarországi pol- 
gári társadalom kialakulása, a nagyarányú iparosodás, a városok ug- 
rásszerű fejlődése által indukált közlekedési infrastruktúra-fejlesztés el- 
sődlegesen a vasútvonalak építésében, a folyók szabályozásában, a 
hajózás fejlesztésében nyilvánult meg. E kor építészeti emlékei a MÁV 
védett épületei. 

A magyar vasúthálózat kiépítése során magas építészeti kultúrával és 
igényes építészeti megoldásokkal létre jött jellegzetes magyar vasúti épí- 
tészet értékeinek megőrzése a mai vasúti építészet egyik alapvető célki- 
tűzése. 

E törekvés fenntartása és továbbvitele a XXI. század küszöbén is idő- 
szerű, mert több, jelentős értéket képviselő épület felújítására, műszaki 
állapotának védelmére még nem került sor (pl. Budapest - Keleti pályaud- 


17. ábra. Budapest - Nyugati pályaudvar 


var oldalszárnyai, Miskolc-Gömöri pályaudvar, stb), vagy a megkezdett 
állagvédelmi munkák elvégzését követően a felújítás nem folytatódott (pl..: 
Szeged, Gödöllő, stb), illetve a korábban elvégzett felújításoknál alkalma- 
zott, nem megfelelő anyagok és technológia következtében ismételt be- 
avatkozásra van szükség (pl.: Budapest-Nyugati pályaudvar). 


18. ábra. Miskolc - Gömöri pályau 


Cat foi SÉÁSE ET 


dvar (korabeli képeslap) 


Az építészeti értékek megőrzésére irányuló törekvések, fenntartását 
indokolja továbbá az a követelmény, amely az 1989-es politikai fordulatot 
követően általánossá válva, napjainkban már társadalmi igényként fogal- 
mazza meg a kulturális, beleértve az építészeti értékek megőrzését, a 
pusztulófélben lévő, értékes épületek helyreállítását. Ez az elvárás nyil- 
vánul meg a települések önkormányzatainak azon döntéseiben, amelyek- 
kel - a műemlékvédelmi törvény alapján - egyre több vasúti épületet vonnak 


20. ábra. Szerencs állomás rehabilitáció (belsőépítészeti terv) 


21. ábra. Szerencs állomás (1999.) 


helyi védettség alá. A vállalati szinten műemlékké és az egyes települési 
önkormányzatok által védetté nyilvánított épületek tovább gyarapították 
azon építmények körét, melyek felújításánál az általánosnál nagyobb gon- 
dossággal kell eljárni. 

dalmi elvárásnak és a vasutas tradícióknak megfelelő értékmegőrzés, a 
tönkrement, értékes vasúti épületek rehabilitációja. Az épület-rehabilitáci- 
ós alapelvek alapján egyszerre kell megoldani a vasúti építészeti örökség 
védelmét és az épületek korszerűsítését, a MÁV új építészeti arculatának 
megteremtését. A projektek közül kiemelkedik a felvételi épületek rehabi- 
litációs programja, amely az új évezred első évtizedében a főváros pálya- 
udvarainak és a megyeszékhelyek meglévő állomásépületeinek XXI. szá- 
zadi követelményeknek megfelelő átépítését tűzi ki célul. 

Nagy jelentősége van annak, hogy az állami alapinfrastruktúra részét 
képező vasúti épületek építészeti értékeinek megőrzése mellett biztosíta- 
ni tudjuk az épületek XXI. századi igényeknek való megfelelését, különö- 
sen vonatkozik ez az utasforgalmi épületekre, mivel ezek a MÁV ügyfél- 
kapcsolataink színterei. 

A MÁV épületeinek rehabilitációja mellett a jelen kor másik, fontos fel- 
adata az elővárosi forgalom állomási környezetének gyökeres átalakítá- 
sa és a gazdaságtalanul üzemeltethető vasútvonalakon feleslegessé vált 
épületek kezelési, üzemeltetési problémáinak megoldása. 

A Magyarországon 1989-90-ben lezajlott társadalmi változások ered- 
ményeként a MÁV az ismét kialakult piacgazdaság egyik szereplőjévé 

22. ábra. Debrecen állomás átépített pénztár-portál (1998) 


vált. Ennek következtében mind újabb és újabb problémákkal kell szem- 
benéznie és eredményes működése érdekében ezekre meg kell találnia 
a megfelelő válaszokat. 

A megváltozott körülmények közötti működés a MÁV építészei szá- 
mára is új kihívást jelent. Fontos feladat a piacgazdasági igényekhez való 
alkalmazkodás: a vállalati image markánsabb megjelenésének, az ügyfe- 
lek MÁV-ról alkotott véleménye pozitív alakításának építészeti eszközök- 
kel történő segítése. I 

A döntően a XIX.-XX. század fordulóján épült épületek nagyrészt le- 
romlott műszaki állapotúak, funkcionális kialakításuk elavult. Az állomá- 
sok, az épületek településkapcsolata nem kielégítő, az utas- és ügyfélte- 
rek állapota nem felel meg a piacgazdaság követelményeinek, az épüle- 
tekben lévő munkahelyek korszerűtlenek. 

A magyar vasút kialakulásakor alkalmazott építészeti megoldások méltó 
módon reprezentálták a vasúttársaságokat, majd a MÁV-ot az egyes tele- 
püléseken. Az új vállalati image formálásakor is meghatározó szerepet 
kapnak az épületek, a MÁV állomásai, illetve telephelyei. 

Az épületeknek és a környezetnek az építészeti élmény mellett a biz- 
tonságot, a rendezettséget, a jó karbantartottságot, azaz a megfelelő gon- 
doskodást kell sugároznia. 

A vasúti építészeknek az új építéseknél, a rehabilitációs projektek meg- 
valósításakor, a felújításoknál és a napi karbantartási munkák végzése- 
kor egyaránt segíteniük, illetve biztosítaniuk kell a MÁV új építészeti arcu- 
latának rövid időn belüli kialakulását. 

. 23. ábra. Az új pénztárakhoz illeszkedő hírlap-árusító hely (Debrecen, 1999) 


mmm 


24. ábra. Szeged Területi Igazgatóság központi irodaháza 


A vasúti építészet hagyományainak megőrzésére való törekvés és az 
épület-rehabilitációs program megvalósítása lehetővé teszi, hogy a MÁV 
épületei ismét városkép-formáló módon legyenek jelen a településeken. 
Az utóbbi évek jelentősebb épület felújításai már ezt példázzák. A sikere- 
sen és megfelelő gondossággal végrehajtott homlokzat-felújítást követő- 
en így vált ismét Szeged és Miskolc egyik meghatározó épületévé a terü- 
leti igazgatóság központi épülete, melyhez hasonló adottsággal rendel- 
kezik a pécsi és debreceni központi irodaház is. 

A városképet igazán meghatározó vasúti épületek azonban az állo- 
mások és ezek központi épületei, a felvételi épületek. 

A jelen és a jövő század nagy építészeti kihívása ezért az is, hogy az 
állomások területét miként tudjuk beleilleszteni az adott település szerke- 
zetébe, hogy az állomás miként tud a település kedvelt középületévé válni. 


DB TOT TOT OTTO TOT] 


25. ábra. Budapest - Keleti pályaudvar rekonstrukció, földszinti alaprajz (terv) 

A településen alkalmazottain kívül a MÁV a vasúti pályát, a peronokat, 
aluljárókat és épületeket is magába foglaló állomásával van jelen. Az állo- 
mást, a helyhez kötött infrastruktúrát kell, mint építészeti együttest beil- 
leszteni az állomást övező építészeti környezetbe. Az építészek munkáját 
a városi kapcsolat és a környezet alakítása során kiegészíti a kert- és 
parképítésben szerepet vállaló kertészmérnökök tevékenysége. 

Az állomási miliő építészeti megformálása és megjelenítése döntően be- 
folyásolja az ügyfeleknek a vasútról alkotott véleményét is. A vállalati image 
kialakulására ugyanis a szolgáltatás színvonalán (kényelem, gyorsaság, bíz- 
tonság), az alkalmazottak munkakultúráján kívül a környezet, az állomás épí- 
tészeti megjelenése és a vonatok esztétikája is döntő mértékben hat. 


26. ábra. Budapest - Keleti pályaudvar új pénztárcsarnok (animáció) 


Az utasok MÁV állomásain szerzett benyomásait azonban nem csak 
az állomási épületek külső megjelenése, környezete, a településsel való 
kapcsolata alakítja, hanem az épületbelső szabad utasáramlást biztosító 
megformálása, az utazáshoz és a jó tájékozódáshoz szükséges informá- 
ciók megszerzését elősegítő kommunikációs rendszerek működtetése, a 
külső- és belső terek által keltett esztétikai élmény, az épület komfortja és 
jó karbantartottsága is jelentősen befolyásolja. 

A pályaudvarok, állomások XXI. századi követelményeknek megfelelő 
rehabilitációjának sikeres megvalósítása érdekében ezért - összhangban 
a vállalat új arculatának kialakításával - 1998-ban megkezdődött a MÁV 
épületek, kiemelten az utasforgalmi létesítmények építészeti arculatát meg- 
határozó követelményrendszer kidolgozása. A megkezdett munka olyan 

27. ábra. Budapest - Keleti pályaudvar rekonstrukció (utastér-animáció) 


arculati könyvek összeállítására irányul, amelyek útmutatást adnak a ter- 
vezőknek a vasúti épületek tervezésénél követendő elvekre, előírva egyes 
épület-elemek, felszerelések és berendezések kötelező alkalmazását. 
Az jelenkori vasúti építészet kettős feladatát, azaz az épületállomány 
rehabilitációját és az elővárosi állomások új-típusú megfogalmazását a 

28. ábra. Miskolc - Tiszai pályaudvar utascsarnok látványterve 

29. ábra. 


30. ábra. Székesfehérvár 


utascsarnok belsőépítészeti vázlata 


ra re r 


MÁV új arculatának kialakításával szinkronban, a vasúti építészet értéke- 
inek megőrzése mellett kell megvalósítani. 

A MÁV új építészeti arculata a vasúti építészeti örökség megtartása, 
és a modernizáció, a korszerű funkciókapcsolatok kialakítása, az épületek 
magas fokú komfortjának megteremtése révén teljesedik ki. Az építészeti 
törekvések megvalósítása révén a nagyvárosok MÁV épületeinek - a kor- 
szerűsítést követően - az utazási élmény kezdő és végállomásaivá kell 
válniuk. 

Az elővárosi állomásoknak utas-barát infrastruktúraként szinte észre- 
vétlenül kell segíteniük és könnyíteniük naponta utazók utazását. 

A MÁV Arculati Bizottsága mellett működő Építészeti Arculati Bizott- 
ság a következő témákban kezdte meg a követelmények kidolgozását: 


A MÁV építészeti stratégiája. 

Település kapcsolat, az állomási előtér. 
Utasfogadó és pénztárcsarnokok. 
Jegypénztárak és információs pontok. 
Várótermek és berendezési tárgyaik. 

Utas WC-k és higiénés helyiségek. 

Peronok és perontetők építészeti követelményei. 
Utas-aluljárók és gyalogos felüljárók. 
Esőbeállók. 

Állomási ivóvízvételi berendezések. 
Utastájékoztató eszközök és rendszerek. 
szabadtéri bútorok. 

Állomási reklámhordozók. 

Épületek díszvilágítása. 

Telekhatároló és életvédelmi kerítések. 

Állomási parkok. 

Állomási szolgáltatások építészeti követelményei. 
Irodák és irodabútorok. 


Az egységes építészeti arculat kialakításánál törekvésünk, hogy elvé- 
gezzük az épületek magyar vasút kialakulásakor alkalmazott, de a mai 
követelményeknek megfelelő szempontú osztályokba sorolását. 

Erre azért van szükség, hogy az adott állomás jelentőségének (utas- 
és áruforgalom nagysága, regionális és idegenforgalmi szerep) megfele- 
lő követelmények legyenek kialakíthatók, illetve ennek alapján legyenek 
meghatározhatók a kötelezően alkalmazandó és a szabadon alakítható 
funkcionális kapcsolatok, épületelemek, berendezések. 

31. ábra. Reklámhordozók (Debrecen állomás, látványterv) j 

A MÁV épületeinek arculatát alapvetően meghatározó elemek közül 
kötelező érvényű előírásokat tervezünk bevezetni: j 


A műemlék épületek eredeti homlokzati kialakításának és a belső terek 
architekturájának megőrzésére, valamint az épület-homlokzatokon és bel- 
ső terekben lévő művészeti értékek megtartása. 

Az épületek település és vágányok felőli homlokzatain elhelyezésre 
kerülő felirati táblák egységesítése. 

A védett, műemlék épületek főhomlokzatának díszvilágítása. 

A pénztárfülkék és információs helyiségek kialakítása. 

Az utas WC-k és egyéb higiénés helyiségek építése. 

Az ivóvízvételi berendezések alkalmazása. 

Az állomási utastájékoztató eszközök és rendszerek létesítése. 

Az állomások területén alkalmazható reklámhordozók kialakítása és 
elhelyezése. 

Az alul- és felüljárók, valamint a peronok építészeti kialakítása. 

Az állomási parkok és kerítések létesítése. 

Az esőbeállók alkalmazása. 3 


Az arculatot meghatározó építészeti megoldásokon túl tervezzük kidol- 
gozni azokat a követelményeket, amelyek alkalmazásával lehetővé kíván- 
5 ú 8 va E . új ási jé z vé [j 
juk tenni az állomások minden utas és ügyfél általi, szabad használatát. 

Ez gyakorlatilag azt jelenti, hogy ne legyen olyan építészeti korlát, amely 
ügyfeleinket akadályozza az állomás helyiségeinek szabad használatá- 
ban és az állomási szolgáltatások korlátlan igénybevételében, ugyanak- 
kor az épületfunkciók és az alkalmazott szerkezetek, anyagok segítség 
elő a létesítmény szabad, akadálymentes használatát. 


Törekvésünk ezért kidolgozni: 

A mozgáskorlátozottak közlekedését lehetővé tévő rámpák és liftek, 
pénztár- és információs pultok, utas WC-k előírásait és műszaki meg- 
oldásait. 

A gyengén látok biztonságos közlekedését és szabad tájékozódását 
biztosító információs rendszereket és az ezek építészeti megoldásait. 


Az állomásépületek minden ügyfél általi, akadálymentes közlekedé- 
sének biztosítása az utas-barát állomás egyik alapkritériuma. 

A MÁV építészeti törekvése az elővárosi állomásokon korszerű inf- 
rastruktúra megteremtése, ami a klasszikus vasúti állomás, megállóhely 
kialakítási tradíciók reformját igényli. Az elővárosi vasútvonalak épületei- 
nek elő kell segítenie az utasok gyors és akadálymentes áramlását, a 
mindennap igényelt szolgáltatások biztosítását, ezek korszerű, színvona- 
las kiszolgálást lehetővé tevő technológiával való működtetését. Az elő- 
városi vasútállomásokon évente rendszeresen megforduló több millió utas 
számára egyre inkább a városi közlekedés infrastruktúrájához hasonló 
kínálatot tervezünk biztosítani. 

A korábbi nagy épületkapacitások egy része ma már feleslegessé vált, 
ezért az építészek törekvése a kihasználatlan kapacitások olyan újrahasz- 
nosítása, ami lehetővé teszi befektetők bevonását az adott állomás átépí- 
tésébe. Erre reális lehetőség van a budapesti nagy pályaudvarok és a 
megyeszékhelyek felvételi épületeinek rehabilitációja során. 

A fent vázolt alapelvek figyelembe vételével és befektetők bevonásá- 
val tervezzük több állomás felvételi épületének átépítését. 

A MÁV 1945 utáni időszakának legnagyobb volumenű vállalkozása- 
ként végrehajtásra kerülő Budapest Keleti pályaudvari rekonstrukció I. üte- 
me, a vonatfogadó csarnok felújítása 1998-ban befejeződött. Az oldal- 
szárnyakat és a pinceszintet érintő II. ütem, befektető bevonásával törté- 
nő megvalósítása során alapvetően meg kívánjuk változtatni az épület 
funkcióját. 

A városi tömegközlekedési kapcsolat által döntően meghatározott 
utasáramlás figyelembe vételével, a vonatfogadó csarnok alápincézésé- 
vel a metró-szinten kívánjuk elhelyezni az utasellátás és utaskiszolgálás 
alapfunkcióit. Ezáltal az értékes terepszint feletti részek városi funkciók 

ellátására válnak alkalmassá és ennek megfelelően hasznosíthatók. A pá- 
lyaudvart övező terület tulajdonosával, a kerületi önkormányzattal együtt- 
működve tervezzük visszaállítani az épületet korábban övező parkokat a 
gépjárművek parkolóinak terepszint alá helyezésével. Mindezt úgy kíván- 
juk végrehajtani, hogy folytatjuk az épület terepszint feletti oldalszárnyai- 
nak műemléki gondosságú helyreállítását. 

A jobb MÁV-település kapcsolat kialakítása érdekében a MÁV építé- 
szeti törekvése az önkormányzatokkal való együttműködés elmélyítése, 
a településrendezési tervek kialakításában való, korábbinál aktívabb rész- 
vétel, a MÁV területekre vonatkozó rendezési tervek elkészítése. 

Az önkormányzatokkal való együttműködés egyelőre konkrét épület-felújí- 
tások esetében alakult ki. Ennek szép példája Székesfehérvár állomás hom- 
lokzatának és utastereinek fejújítása, melyet az önkormányzat jelentős költ- 
ségráfordítással is támogat. Ehhez hasonló együttműködés van kialakuló- 
ban Nyíregyháza felvételi épületnél, ahol MÁV-önkormányzati és vállalkozói 
összefogással készítjük elő a felvételi épület átépítését. 

Az épület-rehabilitációs tervek megvalósításának jó példája a terület- 
fejlesztési alap támogatásával megvalósult felvételi épület átépítés 
Vásárosnamény állomáson. j 

Kisebb léptékű, de példaértékű lehet a teljes egészében vállalkozói 3 
tőke felhasználásával megvalósítandó felvételi épületkorszerűsítés a Nyír- ; 
vidéki-kisvasút, Nyíregyháza-Sóstó állomásán. 

32. ábra. Vásárosnamény állomás felvételi épüle 


t rehabilitáció (1999) 

33. ábra. öilyáreegyűtáztek -Sóstó állomás átépítés (befektetői elképzelés) 


A foglalkoztattak számának csökkenése, a szállítási teljesítmények 
visszaesése következtében jelentős a kihasználatlan épületek mennyisé- 
ge, ami szükségessé teszi új használók és üzemeltetők felkutatását, illet- 
ve lehetőséget biztosít befektetők bevonására. 

A gyengeforgalmú állomások csökkenő utas- és áruforgalma ma már 
sok helyen nem indokolja felvételi épületek üzemeltetését. Az utasokról 
való gondoskodás vállalati filozófiájának érvényesítésére került megvaló- 
sításra az úgynevezett esőbeálló telepítési program. A kisforgalmú, vala- 
mint az elővárosi állomásokon, megállóhelyeken létesített esőbeállók biz- 
tosítják a várakozó utasok időjárás elleni védelmét. Az 1998-99-ben meg- 
valósított projekt keretében kifejlesztetett rozsdamentes acél és edzett- 
üveg esőbeállóból 196 db került telepítésre. 

Az építészeti törekvések megvalósítását nehezíti a MÁV jelenlegi gaz- 
dasági helyzete, az ingatlangazdálkodási feladatokkal kapcsolatos hatás- 
körök és felelősség vállalaton belüli megosztottsága. Az egységes építé- 
szeti arculat kialakítása a jelenlegi körülmények között a kívánatosnál las- 
sabban valósítható meg, holott az a MÁV üzletpolitikai érdeke. A MÁV 
építészei, az épületeket kezelő szakemberek meggyőződéssel vallják, 
hogy rendkívül fontos a meglévő értékek megőrzése, folyamatos jó kar- 
bantartása és a kidolgozott épület-rehabilitációs programok megvalósítá- 
sa. Az egyre inkább kiteljesedő piacgazdaság és az Európai Unióhoz 
való csatlakozási szándék egyaránt erősíti az ezeknek megfelelő straté- 
giák és munkamódszerek kialakításának szükségességét. 

A MÁV épületek piacgazdasági követelményeknek megfelelő rehabili- 
tációja, az új építmények korszerű elvek szerinti építése nagymértékben 
hozzájárul ahhoz, hogy a MÁV az európai és a magyar közlekedési piac 
elismert és megbecsült szereplőjévé váljon. 

